
Záverečné ustanovenie

Úvodné ustanovenia

Školský poriadok vydáva riaditeľka Materskej školy – Óvoda, Rybný trh 14, 929 01 Dunajská Streda v zmysle  § 153 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „školský zákon“). Riaditeľka vydáva školský poriadok po prerokovaní s orgánmi školskej samosprávy (t.j. v materskej škole s radou školy) a v pedagogickej rade.

Školský poriadok je vnútorným dokumentom školy, ktorý predstavuje súhrn záväzných noriem, zásad a pravidiel, ktorý je záväzný a musia ho dodržiavať deti, ich zákonní zástupcovia, pedagogickí zamestnanci, odborní zamestnanci a ostatní zamestnanci materskej školy.

Školský poriadok je vypracovaný v súlade s príslušnými všeobecne záväznými právnymi predpismi a je súčasťou taxatívne vymedzenej povinnej pedagogickej dokumentácie školy v súlade s § 11 ods. 3 školského zákona.
Školský poriadok zohľadňuje špecifické podmienky Materskej školy – Óvoda, Rybný trh 14, 929 01 Dunajská Streda s prihliadnutím na požiadavky a potreby zákonných zástupcov a zriaďovateľa a je vypracovaný v súlade s princípmi sledovania najlepších záujmov detí a optimálneho rozvoja detí predškolského veku. 

Školský poriadok je uložený v kancelárii riaditeľky MŠ a dostupný k nahliadnutiu pre potreby pedagogických zamestnancov popr. /SŠI/ na vyžiadanie. Zároveň je vyvesený v tlačenej podobe na nástenke v šatniach jednotlivých tried materskej školy.

Školský poriadok upravuje:

- výkon práv a povinností detí a ich zákonných zástupcov v materskej škole, pravidlá

  vzájomných vzťahov a vzťahov s pedagogickými zamestnancami materskej školy,

- prevádzku a vnútorný režim materskej školy,

- podmienky na zaistenie bezpečnosti a ochrany zdravia detí a ich ochrany pred sociálno-

  patologickými javmi, diskrimináciou alebo násilím,

- podmienky nakladania s majetkom školy.

1. Všeobecné údaje

Názov zariadenia: Materská škola – Óvoda

Adresa zariadenia: Rybný trh 14, 929 01 Dunajská Streda

Kontakt: tel.: +421 918 607 361

e-mail: mrybnytrh@dunstreda.sk
Právna subjektivita: nemá samostatnú právnu subjektivitu
Zriaďovateľ zariadenia: Mesto Dunajská Streda

IČO mesta alebo obce: 00305383

Veľkosť zariadenia: 7 tried / 4 tried s výchovným jazykom maďarským / 3 triedy s výchovným jazykom slovenským
Kapacita materskej školy podľa prevádzkového poriadku: 168

Riaditeľ materskej školy: Mgr. Kissová Ildikó
Konzultačné hodiny:

Zástupkyňa riaditeľky: Dana Kapková

Cieľom materskej školy je podporovať osobnostný rozvoj detí v oblasti sociálno-emocionálnej, intelektuálnej, telesnej, morálnej, estetickej, rozvíjať ich schopnosti a zručnosti. Utvára predpoklady na ďalšie vzdelávanie, pripravuje na život v spoločnosti v súlade s individuálnymi a vekovými osobitosťami detí.

Materská škola pracuje podľa vlastného školského vzdelávacieho programu Margaréta vypracovaného podľa Štátneho vzdelávacieho programu ISCED 0 pre predprimárne 

vzdelávanie v materských školách. V školskom vzdelávacom programe sú rozpracované ciele predprimárneho vzdelávania, obsah výchov a vzdelávania a organizačné formy predprimárneho vzdelávania.

Materská škola - Rybný trh je sedem triedna materská škola. Poskytuje celodennú  predprimárnu výchovu a vzdelávanie deťom vo veku spravidla od 3  do 6 rokov a deťom s odloženou povinnou školskou dochádzkou. Materská škola poskytuje deťom aj možnosť poldennej výchovy a vzdelávania. Vyučovacím jazykom je slovenský a maďarský jazyk. Pedagogický zbor tvorí 14 kvalifikovaných učiteliek. 

Je umiestnená v účelovej budove, ktorá má 4  pavilóny . Pri vstupe do pavilónov sa nachádzajú šatne detí, z ktorej sa vchádza do  umyvárne a triedy pre deti /presný rozpis výchovných a pomocných priestorov vid. v prevádzkovom poriadku MŠ/.

2.  Výkon práv a povinnosti detí a ich zákonných zástupcov v materskej škole, pravidlá vzájomných vzťahov a vzťahov s pedagogickými zamestnancami a ďalšími zamestnancami materskej školy
Výkon práv a povinností vyplývajúcich zo školského zákona musí byť v súlade s dobrými mravmi, a  nikto nesmie tieto práva a povinnosti zneužívať na škodu druhého dieťaťa, pretože v súlade s § 145 ods. 1 školského zákona, sa práva ustanovené školským zákonom zaručujú rovnako všetkým deťom v súlade so zásadou rovnakého zaobchádzania vo vzdelávaní ustanovenou zákonom č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov /antidiskriminačný zákon/ v znení neskorších predpisov.

2.1 Práva a povinnosti detí 
Dieťa má právo na:

-rovnoprávny prístup k vzdelávaniu,

-bezplatné vzdelávanie pre päťročné deti pred začiatkom plnenia povinnej školskej dochádzky v materskej škole,

-vzdelanie v štátnom jazyku a materinskom jazyku v rozsahu ustanovenom zákonom,

-individuálny prístup rešpektujúci jeho schopnosti a možnosti, nadanie a zdravotný stav v rozsahu ustanovenom zákonom,

-úctu k jeho vierovyznaniu, svetonázoru, národnostnej a etnickej príslušnosti,

-poskytovanie poradenstva a služieb spojených s výchovou a vzdelávaním,

-výchovu a vzdelávanie v bezpečnom a hygienicky vyhovujúcom prostredí,

-organizáciu výchovy a vzdelávania primeranú jeho veku, schopnostiam, záujmom, zdravotnému stavu a v súlade so zásadami psychohygieny,

-úctu k svojej osobe a na zabezpečenie ochrany proti fyzickému, psychickému a sexuálnemu násiliu,

-na informácie týkajúce sa jeho osoby a jeho výchovno – vzdelávacích výsledkov,

Dieťa so špeciálnymi výchovno-vzdelávacími potrebami má právo na výchovu s využitím špecifických foriem a metód, ktoré zodpovedajú jeho potrebám, a na vytvorenie nevyhnutných podmienok, ktoré túto výchovu a vzdelávanie umožňujú. Deťom cudzincov s povoleným pobytom na území Slovenskej republiky sa poskytuje výchova a vzdelávanie a stravovanie v materskej škole za tých istých podmienok ako občanom Slovenskej republiky.

Dieťa je povinné:

-neobmedzovať svojím konaním práva ostatných osôb zúčastňujúcich sa výchovy a vzdelávania,

-dodržiavať školský poriadok školy a ďalšie vnútorné predpisy školy,

-chrániť pred poškodením majetok školy a majetok, ktorú škola využíva na výchovu a vzdelávanie,

-konať tak, aby nehrozovalo svoje zdravie a bezpečnosť, ako aj zdravie a bezpečnosť ďalších osôb zúčastňujúcich sa na výchove a vzdelávaní,

-ctiť si ľudskú dôstojnosť svojich spolužiakov a zamestnancov školy,

-rešpektovať pokyny zamestnancov školy, ktoré sú v súlade so všeobecne záväznými právnými predpismi, vnútornými predpismi školy a dobrými mravmi.

Podľa § 58 ods. 3 novelizovaného Zákona č. 245/2008 Z. z. ak dieťa svojim správaním a agresivitou ohrozuje bezpečnosť a zdravie ostatných detí, účastníkov výchovy a vzdelávania alebo narúša výchovu a vzdelávanie do takej miery, že znemožňuje ostatným účastníkom výchovy a vzdelávania vzdelávanie, riaditeľ školy, môže použiť ochranné opatrenie, ktorým je okamžité vylúčenie dieťaťa z výchovy a vzdelávania, umiestnením dieťaťa do samostatnej miestnosti za prítomnosti pedagogického zamestnanca. Riaditeľ školy bezodkladne privolá zákonného zástupcu dieťaťa, zdravotnú pomoc a príslušný policajný zbor.                                                           Výsledky pedagogicko-psychologickej a špeciálnopedagogickej diagnostiky musí predložiť 

zákonný zástupca riaditeľke MŠ, aby sa mohli stanoviť adekvátne individuálne formy a metódy práce a vypracovať individuálny rozvojový program vo výchovnovzdelávacej práci s dieťaťom, s ktorým bude rodič oboznámený.  Zákonný zástupca má právo vybrať pre svoje dieťa školu, ktorá poskytuje výchovu a vzdelávanie podľa tohto zákona, zodpovedajúce 

schopnostiam, zdravotnému stavu, záujmom a záľubám dieťaťa, jeho vierovyznaniu, svetonázoru, národnosti a etnickej príslušnosti.

2.2 Práva a povinnosti zákonných zástupcov

Rodič /zákonný zástupca/ má právo:

-vybrať pre svoje dieťa materskú školu, ktorá poskytuje výchovu a vzdelávanie podľa zákona, zodpovedajúcu schopnostiam, zdravotnému stavu, záujmom a záľubám dieťaťa, jeho vierovyznaniu, svetonázoru, národnosti a etnickej príslušnosti: právo na slobodnú voľbu školy možno uplatňovať v súlade s možnostmi výchovno – vzdelávacej sústavy
-žiadať, aby sa v rámci výchovy a vzdelávania v škole poskytovali deťom informácie a vedomosti vecne a mnohostranne v súlade so súčasným poznaním sveta a v súlade s princípmi a cieľmi výchovy a vzdelávania,

-oboznámiť sa so vzdelávacím programom materskej školy /vzdelávací program MŠ môžte vyzdvyhnúť u triednych učitelek alebo u riaditeľky MŠ/ a školským poriadkom,

-byť informovaný o výchovno – vzdelávacích výsledkoch svojho dieťaťa,

-na poskytnutie poradenských služeb vo výchove a vzdelávaní svojho dieťaťa,

-zúčastňovať sa výchovy a vzdelávania po predchádzajúcom súhlase riaditeľa školy,

-vyjadrovať sa k vzdelávaciemu programu školy prostredníctvom orgánov školskej samosprávy.

Rodič /zákonný zástupca/ dieťaťa je povinný:

-vytvoriť pre dieťa podmienky na prípravu na výchovu a vzdelávanie v škole,

-dodržiavať podmienky výchovno – vzdelávacieho procesu svojho dieťaťa určené školským poriadkom,

-dbať na sociálne a kultúrne zázemie dieťaťa a rešpektovať jeho špeciálne výchovno – vzdelávacie potreby,

-informovať školu o zmene zdravotnej spôsobilosti jeho dieťaťa, jeho zdravotných problémoch alebo o iných závažných skutočnostiach, ktoré by mohli mať vplyv na priebeh výchovy a vzdelávania,

-nahradiť škodu, ktorú dieťa úmyselne zavinilo,

-prihlásiť dieťa na plnenie povinnej školskej dochádzky,

-ak sa dieťa nemôže zúčastniť na výchove a vzdelávaní v škole, jeho rodič je povinný oznámiť škole bez zbytočného odkladu príčinu jeho neprítomnosti. Za dôvod ospravedlniteľnej neprítomnosti dieťaťa sa uznáva najmä: choroba, prípadne lekárom 

nariadený zákaz dochádzky do školy, nepriaznivé poveternostné podmienky, závažné udalosti v rodine.

-pri neprítomnosti dieťaťa v MŠ z dôvodu ochorenia, predloží zákonný zástupca dieťaťa potvrdenie od lekára alebo čestné prehlásenie o bezinfekčnosti.

-nedávať deťom do materskej školy retiazky, prívesky,  náramky, lieky a  iné predmety, ktoré môžu ohroziť zdravie a bezpečnosť detí,

-zákonný zástupca je povinný rešpektovať, že v čase od odovzdania dieťaťa službu konajúcej učiteľke až po prevzatie dieťaťa zákonným zástupcom (alebo ním splnomocnenou osobou) sa komunikácia s dieťaťom uskutočňuje len prostredníctvom príslušnej učiteľky, alebo riaditeľky materskej školy,  

-zákonný zástupca je povinný rešpektovať, že počas pobytu v materskej škole dieťa nesmie používať mobilné elektronické zariadenia, prostredníctvom ktorých dochádza k prenosu údajov tretím osobám bez súhlasu osôb o ktorých sa údaje prenášajú (pedagogických zamestnancov aj nepedagogických zamestnancov materskej školy a detí prijatých do materskej školy),  
-v prípade, ak zákonný zástupca bez predchádzajúcej dohody nevyzdvihne svoje dieťa z materskej školy do času ukončenia prevádzky materskej školy, materská škola bude kontaktovať postupne všetky osoby, ktoré majú poverenie na prevzatie dieťaťa (pre pedagogických zamestnancov odporúča sa vyžiadať od zákonných zástupcov kontakty na viac osôb, ktoré by mohli v prípade tejto situácie prevziať dieťaťa); ak ani žiadna z poverených osôb neprevezme dieťa, bude materská škola kontaktovať príslušné 
-okresné riaditeľstvo policajného zboru, ktoré okrem výkonu svojich oprávnení disponuje aj kontaktom na príslušný orgán sociálnoprávnej ochrany detí a sociálnej kurately, ktorý je dosiahnuteľný aj mimo služobného času zamestnancov, 
- v prípade, ak má materská škola podozrenie, že zákonný zástupca opakovane preberá dieťa pod vplyvom alkoholu alebo iných omamných látok, alebo ak sa u dieťaťa prejavia zmeny, nasvedčujúce zanedbávaniu riadnej starostlivosti, bude materská škola po predchádzajúcom písomnom upozornení zákonného zástupcu, v rámci všeobecnej oznamovacej povinnosti vyplývajúcej z § 7 ods. 1 zákona č. 305/2005 Z. z. o sociálnoprávnej ochrane detí a o sociálnej kuratele informovať o tejto skutočnosti 
-príslušný Úrad práce, sociálnych vecí a rodiny, oddelenie sociálnoprávnej ochrany detí a sociálnej kurately,                                                                   
-pravidelne uhrádzať príspevky v zmysle Všeobecne záväzného nariadenia č. 23/2020 Mesta Dunajská Streda o určení príspevkov od zákonných zástupcov detí na čiastočnú úhradu výdavkov v materských školách v súlade s § 28 ods. 3 školského zákona za pobyt dieťaťa v materskej škole ktorej zriaďovateľom je Mesto Dunajská Streda,                                              
-rešpektovať, že dieťa nesmie používať mobilné a iné elektronické zariadenia počas pobytu v MŠ.

-neodkladať si osobné veci v šatniach a na chodbách, MŠ nenesie za odložené veci zodpovednosť.

2.3 Napĺňanie rodičovských práv a povinností zákonných zástupcov dieťaťa pri vzniku nezhôd a sporov

Postup materskej školy počas rozvodu zákonných zástupcov, úprave výkonu rodičovských práv: 

-dbať na napĺňanie práv a povinností zákonných zástupcov, t. j., že počas konania o rozvode a úprave výkonu práv a povinností zákonných zástupcov bude materská škola dbať o riadne napĺňanie práv a povinností zákonných zástupcov až do rozhodnutia súdu tak, ako to bolo do podania návrhu na rozvod manželstva a úpravu výkonu rodičovských práv a povinností k dieťaťu (napr. že každý rodič má právo priviesť dieťa do materskej školy aj ho z nej vyzdvihnúť),

-zachovávať neutralitu, t. j. riaditeľka materskej školy, ako aj pedagogickí a ostatní zamestnanci materskej školy budú počas prebiehajúceho konania o úprave výkonu práv a povinností zákonných zástupcov k maloletému dieťaťu zachovávať neutralitu vo svojich postojoch a vyjadreniach týkajúcich sa maloletého dieťaťa a že v prípade potreby poskytnú nezaujaté, vecné a objektívne stanovisko len súdu alebo inému, relevantnému úradu, ak si ho od materskej školy vyžiada; obsah tohto stanoviska neposkytnú ani jednému zákonnému zástupcovi,

-rešpektovať, v prípade narušených vzťahov medzi rodičmi nebude materská škola rešpektovať nič iné ako rozhodnutie súdu alebo minimálne predbežné rozhodnutie súdu, ktorého zmyslom je dočasná úprava pomerov rodičov vo vzťahu k starostlivosti o maloleté dieťa (pričom materská škola rešpektuje skutočnosť, že vykonateľnosť uznesenia o nariadení predbežného opatrenia nie je viazaná na právoplatnosť, čím chráni a zabezpečuje práva oprávneného pred suspenzívnymi účinkami riadneho opravného prostriedku – odvolania; uznesenie o predbežnom opatrení sa stáva právoplatné jeho doručením a márnym uplynutím lehoty na podanie odvolania; aj napriek nariadeniu predbežného opatrenia rodičovské práva a povinnosti zostávajú zachované), 

-v prípade zverenia dieťaťa právoplatným rozhodnutím súdu do osobnej starostlivosti len jednému z rodičov, ktorý zastupuje dieťa v bežných veciach, budú rozvedení rodičia poučení o tom, že materská škola bude riešiť všetky záležitosti týkajúce sa dieťaťa výhradne s zákonným zástupcom, ktorý má dieťa v bežných veciach (napr. každodenná príprava dieťaťa do materskej školy, zabezpečenie krúžkovej činnosti atď.) zastupovať.

-priestory materskej školy nie sú miestom, kde zákonný zástupca, ktorému dieťa nebolo zverené do osobnej starostlivosti, môže kedykoľvek navštevovať maloleté dieťa mimo súdom presne určeného dňa a času obsiahnutého vo výroku rozhodnutia alebo súdom schválenej rodičovskej dohode, ak škola uvedenými dokumentmi disponuje;

-priestory materskej školy môžu byť miestom styku s maloletým, avšak len v prípade, ak sa postupuje podľa súdneho rozhodnutia, v ktorom úpravu styku určí súd, resp. podľa súdom chválenej rodičovskej dohody.

Je veľmi dôležité, že výkon práv a povinností vyplývajúcich zo školského zákona musí byť v súlade s dobrými mravmi a že nikto nesmie tieto práva a povinnosti zneužívať na škodu druhého dieťaťa, pretože v súlade s § 145 ods. 1 školského zákona sa práva ustanovené školským zákonom zaručujú rovnako všetkým deťom v súlade so zásadou rovnakého zaobchádzania vo vzdelávaní ustanovenou zákonom č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov.

2.4 Osobitné povinnosti a práva pedagogických zamestnancov 

Práva a povinnosti pedagogického zamestnanca
-Pedagogickí zamestnanci a odborní zamestnanci majú okrem práv ustanovených osobitnými právnymi predpismi pri výkone pracovnej činnosti práva, ktoré sú taxatívne vymedzené v § 3 zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov (ďalej len „zákon č. 138/2019 Z. z.“).
-Na pedagogických zamestnancov a odborných zamestnancov sa vzťahujú povinnosti uvedené v § 4 ods. 1 zákona č. 138/2019 Z. z.
-Práva ustanovené školským zákonom a zákonom č. 138/2019 Z. z. sa zaručujú rovnako každému v súlade so zásadou rovnakého zaobchádzania vo výchove a vzdelávaní.
-Výkon práv a povinností vyplývajúcich zo školského zákona musí byť v súlade s dobrými mravmi, pričom nikto nesmie tieto práva a povinnosti zneužívať na škodu druhého dieťaťa, pretože v súlade s § 145 ods. 1 školského zákona sa práva ustanovené školským zákonom 

zaručujú rovnako všetkým deťom v súlade so zásadou rovnakého zaobchádzania vo vzdelávaní ustanovenou zákonom č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov.
-Zákonný zástupca je povinný rešpektovať skutočnosť, že službukonajúca učiteľka nesmie odviesť dieťa k sebe domov ani ho odovzdať inej osobe, ako je zákonný zástupca alebo ním písomne splnomocnená osoba - priestory materskej školy nie sú miestom, kde zákonný zástupca, ktorému dieťa nebolo zverené do osobnej starostlivosti, môže kedykoľvek navštevovať maloleté dieťa mimo súdom presne určeného dňa a času obsiahnutého vo výroku rozhodnutia alebo súdom schválenej rodičovskej dohode, ak škola uvedenými dokumentami disponuje. 
Pravidlá vzájomných vzťahov s pedagogickými zamestnancami a ďalšími zamestnancami materskej školy sú určené týmito zásadami a princípmi:
-vytvárať tvorivú atmosféru na udržiavanie dobrých medziľudských vzťahov,

-uplatňovať iniciatívu, vzájomnú pomoc a ochotu,

-presadzovať toleranciu, rešpektovanie a úctu,

-prejavovať otvorenosť, konštruktívnosť a asertívnosť pri riešení konfliktných, sporných situácií.

Pedagogický zamestnanec a odborný zamestnanec má okrem práv ustanovených osobitnými právnymi predpismi pri výkone pracovnej činnosti právo na: 
-zabezpečenie podmienok potrebných na výkon pracovnej činnosti, najmä na ochranu pred prejavmi násilia zo strany detí, zákonných zástupcov alebo iných osôb, ktoré majú dieťa zverené do starostlivosti na základe rozhodnutia súdu, a zo strany ďalších fyzických osôb alebo právnických osôb, 

-ochranu pred sociálno-patologickými prejavmi v správaní vedúcich zamestnancov, ďalších zamestnancov, zriaďovateľa, zákonných zástupcov, iných fyzických osôb alebo právnických osôb, 

-ochranu pred neodborným zasahovaním do výkonu pedagogickej činnosti; 

-úctu, rešpekt a dodržiavanie ľudských práv pri komunikácii s externým prostredím, preto v prípade, ak partner v komunikácii vystupuje agresívne, vulgárne, útočne, výhražne alebo je 

evidentne pod vplyvom omamných látok, má pedagogický zamestnanec povinnosť komunikáciu alebo jej pokračovanie odmietnuť,  

-účasť na riadení školy prostredníctvom členstva alebo volených zástupcov v poradných, metodických a samosprávnych orgánoch školy, 

-predkladanie návrhov na skvalitnenie výchovy a vzdelávania, školského vzdelávacieho programu,  

-výber a uplatňovanie pedagogických metód, foriem, didaktických prostriedkov výchovy a vzdelávania a na výber odborných metód, 

-vzdelávanie a profesijný rozvoj za podmienok ustanovených zákonom č.138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov, 

-objektívne hodnotenie a odmeňovanie výkonu pedagogickej činnosti, 

-všeobecnú aj osobitú ochranu pred útokmi, ktoré sú priestupkami, trestnými činmi alebo zásahmi do jeho práva, na ochranu osobnosti a jej prejavov, ktoré nastanú počas výkonu pedagogickej alebo odbornej činnosti alebo v súvislosti s nimi.

Pedagogický zamestnanec a odborný zamestnanec má v súvislosti s výkonom pracovnej činnosti postavenie chránenej osoby

Pedagogický zamestnanec a odborný zamestnanec je  povinný:

podľa § 4 zákona č. 138/2019 Z. z. o pedagogických zamestnancoch a odborných zamestnancoch

-chrániť a rešpektovať práva dieťaťa a jeho zákonného zástupcu, 

-zachovávať mlčanlivosť a chrániť pred zneužitím osobné údaje, informácie o zdravotnom stave detí a výsledky odborných vyšetrení, s ktorými prišiel do styku, 

-rešpektovať individuálne výchovno-vzdelávacie potreby dieťaťa s ohľadom na jeho osobné schopnosti a možnosti, sociálne a kultúrne zázemie, 

-zdržať sa konania, ktoré vedie k porušovaniu práv ostatných zamestnancov, 

-správať sa v súlade s Etickým kódexom pedagogických zamestnancov a odborných zamestnancov, 

-podieľať sa na vypracúvaní a vedení pedagogickej dokumentácie a ďalšej dokumentácie ustanovenej osobitným predpisom, 

-usmerňovať a objektívne hodnotiť výchovu a vzdelávanie dieťaťa, 

-podieľať sa na tvorbe a uskutočňovaní školského vzdelávacieho programu, 

-udržiavať a rozvíjať svoje profesijné kompetencie, 

-absolvovať vzdelávanie a profesijný rozvoj, 

-vykonávať pracovnú činnosť v súlade s aktuálnymi vedeckými poznatkami, hodnotami a cieľmi školského vzdelávacieho programu, 

-poskytovať dieťaťu alebo zákonnému zástupcovi poradenstvo alebo odbornú pomoc spojenú s výchovou a vzdelávaním, 

-pravidelne informovať zákonného zástupcu dieťaťa o priebehu a výsledkoch výchovy a vzdelávania..

Pri starostlivosti o deti sú pedagogickí zamestnanci povinní najmä: 

-viesť deti k dodržiavaniu hygienických zásad a zásad bezpečnej práce, k dodržiavaniu hygienických, dopravných, požiarnych a iných predpisov a pokynov príslušných orgánov, ktoré sa týkajú starostlivosti o bezpečnosť a ochranu zdravia v školstve, pri školských podujatiach (napr. plaveckom výcviku, exkurziách a výletoch a pod.), 

-dodržiavať stanovené metodické postupy, 

-v záujme jednotného výchovného pôsobenia na deti spolupracovať so zákonnými zástupcami detí; 

-spolupracovať s ostatnými zamestnancami školy, 

-viesť deti k uvedomelému dodržiavaniu pravidiel správania a k ochrane zariadenia a ostatného vlastníctva pred jeho poškodením, stratou, zničením a zneužitím.

Ďalšie povinnosti pedagógov:
-pripravovať a zabezpečovať výchovno-vzdelávaciu činnosť vrátane prípravy učebných pomôcok,
-zúčastniť sa na metodických, spoločenských, kultúrnych podujatiach organizovaných materskou školou, inou organizáciou,

-triedny učiteľ zodpovedá za vedenie triednej dokumentácie,

-v čase neprítomnosti triednej učiteľky všetky jej povinnosti v plnej miere preberá druhá učiteľka,

-na prvom zasadnutí Rady rodičov v danom roku triedne učiteľky alebo riaditeľka oboznámia rodičov so školským poriadkom,

-v praxi rešpektovať Zákon č. 18/2018 Z. z. o ochrane osobných údajov. Z uvedeného zákona okrem iných povinností vyplýva mlčanlivosť v predmetnej oblasti z porád, rokovaní, 

zasadnutí. Týka sa to aj osobných vecí jednotlivcov, ochrany dokumentácie, agendy pred nekompetentnými osobami

-vychovávať a vzdelávať detí podľa najlepších znalostí,

-pedagogický zamestnanec a odborný zamestnanec poskytne na účel preukázania bezúhonnosti pred uzavretím pracovnoprávneho vzťahu okresnému úradu v sídle kraja/ zriaďovateľovi údaje potrebné na vyžiadanie odpisu registra trestov. 
-pedagogický zamestnanec alebo odborný zamestnanec je povinný oznámiť zamestnávateľovi bezodkladne podanie obžaloby na jeho osobu vo veci spáchania trestného činu.
Rada školy - Je poradným orgánom materskej školy, ktorá spolupracuje s pedagogickou radou, s riaditeľkou, schváli potrebné dokumenty, prerokuje dôležité otázky, ktoré súvisia s prevádzkou MŠ a výchovno – vzdelávaciu prácou. Rada školy nezasahuje do výchovno – vzdelávacieho procesu, ale pomáha vytvárať podmienky pre jeho priaznivý priebeh a podporuje ho, prerokuje aktuálne problémy. Za fungovanie školskej rady zodpovedá predseda, ktorý zvoláva zasadnutia, určí ich program a priebeh, vyhotovuje o tom písomnú zápisnicu.

3. Prevádzka a vnútorný režim materskej školy
Materská škola je v prevádzke v pracovných dňoch od 6,30 hod.  do 17,00 hod.

Riaditeľka materskej školy: Mgr. Kissová Ildikó  / Zástupkyňa: Kapková Dana

Konzultačné hodiny: 12.30 hod.-13.30 hod. príp. podľa predchádzajúceho dohovoru

/stretnutia mimo úradných hodín možno dohodnúť na tel. č. +421 918 607 361 /

Prevádzka materskej školy bola prerokovaná s rodičmi a odsúhlasená zriaďovateľom Mestom Dunajská  Streda.
V čase letných prázdnin je prevádzka materskej školy prerušená z hygienických a organizačných dôvodov najmenej na 3 týždne. V tomto období podľa dispozícií riaditeľa materskej školy vykonajú nepedagogickí zamestnanci upratovanie a dezinfekciu priestorov, pedagogickí a nepedagogickí zamestnanci podľa plánu dovoleniek čerpajú zákonitú dovolenku. Prerušenie prevádzky oznámi riaditeľ materskej školy oznamom spravidla jeden mesiac vopred. 

Úsporný chod MŠ

V prípade nízkej dochádzky detí do MŠ napr. z dôvodu zvýšenej chorobnosti, riaditeľka môže rozhodnúť o vytvorení spojených tried, nadbytok zamestnancov sa v tomto prípade rieši udelením náhradného voľna, alebo čerpaním zákonitej dovolenky.

Školské prázdniny sú určené pre školy, okrem materských škôl. Z uvedeného dôvodu materské školy nemôžu kopírovať školské prázdniny, ale môžu v priebehu školského roka, pred jednotlivými školskými prázdninami zisťovať predbežný záujem zákonných zástupcov o dochádzku detí do materskej školy v tomto čase. Táto možnosť vyplýva z potreby včas aktuálne reagovať na prípadný znížený záujem zákonných zástupcov o materskú školu v danom čase. O organizácii výchovno-vzdelávacej činnosti a prevádzke materskej školy počas školských prázdnin rozhoduje riaditeľka v spolupráci so zriaďovateľom, pričom rešpektuje oprávnené požiadavky zákonných zástupcov.

3.1 Podmienky prijímania a dochádzky dieťaťa do materskej školy

Zápis a prijímanie detí do materskej školy  
Na predprimárne vzdelávanie v materských školách sa prijímajú deti podľa § 59 a 59a školského zákona.

Pri prijímaní detí do materskej školy sa musia dodržiavať princípy:

-rovnoprávnosti prístupu k výchove a vzdelávaniu so zohľadnením výchovno-vzdelávacích potrieb jednotlivca a jeho spoluzodpovednosti za svoje vzdelávanie [§ 3 písm. c) školského zákona],
-inkluzívneho vzdelávania [§ 3 písm. d) školského zákona] a
-zákazu akýchkoľvek foriem diskriminácie a obzvlášť segregácie [§ 3 písm. e) školského zákona].

-Na predprimárne vzdelávanie sa prijímajú deti na nasledujúci školský rok alebo priebežne (ak je voľná kapacita). 
-Na predprimárne vzdelávanie sa prijíma dieťa od troch rokov veku: výnimočne možno prijať dieťa od dovŕšenia dvoch rokov veku (voľná kapacita, vhodné materiálne, personálne a iné potrebné podmienky). Na predprimárne vzdelávanie v materskej škole nemožno prijať dieťa mladšie ako dva roky, a to ani na adaptačný pobyt alebo diagnostický pobyt.
-Na predprimárne vzdelávanie sa prednostne prijímajú deti, pre ktoré je plnenie predprimárneho vzdelávania povinné podľa § 28a školského zákona (deti, ktoré dovŕšia 5 rokov veku do 31. augusta príslušného roka), a následne deti, ktoré majú právo na prijatie na predprimárne vzdelávanie (4,3 ročné) patria do spádovej a podajú prihlášku o prijatie dieťaťa na predprimárne vzdelávanie v čase od 1. mája do 31. mája kalendárneho roka.

-Ostatné podmienky prijímania určí riaditeľ materskej školy a zverejní ich na verejne prístupnom mieste alebo na webovom sídle materskej školy, ak ho má zriadené. 

-Riaditeľ materskej školy po dohode so zriaďovateľom určí miesto a termín podávania prihlášok na vzdelávanie v materskej škole pre nasledujúci školský rok a podmienky na prijatie zverejní na verejne prístupnom mieste alebo na webovom sídle materskej školy, ak ho má zriadené.

-Dieťa sa do MŠ prijíma na základe prihlášky na vzdelávanie v materskej škole, prihláška sa podáva na formulári schválenom a zverejnenom ministerstvom školstva na https://edicnyportal.iedu.sk MŠ nie je oprávnená odmietnuť listinnú prihlášku. Ako prílohu k prihláške zákonný zástupca prikladá potvrdenie o zdravotnej spôsobilosti dieťaťa od pediatra, ktorého súčasťou je aj údaj o povinnom očkovaní dieťaťa. Prihláška na vzdelávanie v materskej škole sa podáva od 1. apríla do 31. mája. Pre školský rok 2026/2027 sa prihláška podáva od 1. mája do 31. mája. Zápis na predprimárne vzdelávanie bude zverejnený na verejne prístupnom mieste, na webovom sídle materskej školy.

-Zákonný zástupca alebo zástupca zariadenia môže doručiť prihlášku na vzdelávanie v materskej škole:
-osobne, 

-poštou alebo kuriérom na adresu materskej školy, 

-e-mailom (odoslaním podpísaného naskenovaného formulára).

Podľa § 59 ods.6 školského zákona môže zákonný zástupca materskej škole doručiť žiadosť aj prostredníctvom :

-elektronického podania doručeného do elektronickej schránky materskej školy,

-elektronického dokumentu, ktorý je autorizovaný kvalifikovaným elektronickým podpisom,

-elektronicky na stránke:  https://eprihlasky.iedu.sk/Pomoc-a-podpora/Materske-skoly.

Ak ide o dieťa so špeciálnymi výchovno-vzdelávacími potrebami, zákonný zástupca k žiadosti predloží:

-potvrdenie o zdravotnej spôsobilosti dieťaťa od všeobecného lekára pre deti a dorast,

-vyjadrenie príslušného zariadenia poradenstva a prevencie, 

-odporúčanie všeobecného lekára pre deti a dorast. 

-Ak riaditeľka MŠ dodatočne zistí, že prihlášku na vzdelávanie v materskej škole podala osoba, ktorá na to nemá oprávnenie, bezodkladne vykoná nápravu.

Z dôvodu ľahšej adaptácie dieťaťa možno prijať dieťa na čas adaptačného pobytu podľa  § 37 ods. 1 Zákona č. 321/2025 Z. z. o školskej správe materská škola vydáva Rozhodnutie s určením adaptačného pobytu. Adaptačný pobyt končí sa automaticky uplynutím dňa, ktorý riaditeľ vopred určil v pôvodnom rozhodnutí o prijatí.  Ak sa dieťa v MŠ zadaptuje, môže dieťa po dohode zákonného zástupcu s riaditeľom pravidelne navštevovať MŠ v dohodnutom čase. Pri zníženej adaptačnej schopnosti dieťaťa môže riaditeľ po prerokovaní so zákonným zástupcom rozhodnúť o prerušení dochádzky dieťaťa do MŠ na určitý čas, ale len ak nejde o dieťa, pre ktoré je predprimárne vzdelávanie povinné.

Diagnostický pobyt sa vzťahuje na deti, ktoré majú zariadením poradenstva a prevencie diagnostikované ŠVVP. V bežnej MŠ podľa § 59 ods.8 školského zákona nesmie byť dlhší ako tri mesiace.
Riaditeľ materskej školy rozhoduje o prijatí dieťaťa na predprimárne vzdelávanie podľa § 37 ods. 1 písm. a) zákona č. 321/2025 Z. z. O prijatí dieťaťa rozhodne riaditeľ školy do 8.júla, ktorý predchádza školskému roku, v ktorom sa má predprimárne vzdelávanie dieťaťa začať. Riaditeľ rozhoduje podľa Správneho poriadku, dieťa je, reálne“ prijaté na predprimárne vzdelávanie až po nadobudnutí právoplatnosti rozhodnutia o prijatí.

Rozhodnutie o prijatí/neprijatí dieťaťa do MŠ je vždy výsledkom konania vo veci prijatia dieťaťa na predprimárne vzdelávanie.

Zaraďovanie detí do tried

Deti do tried materskej školy zaraďuje riaditeľka materskej školy po predchádzajúcom prerokovaní v pedagogickej rade. 

Deti do jednotlivých tried zaraďuje na začiatku školského roka riaditeľka MŠ spravidla podľa veku, na základe osobitostí dieťaťa a podľa kapacity jednotlivých tried. 

Riaditeľka môže zaradiť do triedy deti rovnakého veku alebo rôzneho veku. Pri zaraďovaní prijatých detí do jednotlivých tried riaditeľka prihliada na: 

-kapacitu materskej školy určenú príslušným regionálnym úradom verejného zdravotníctva, 

-celkový počet tried v konkrétnej materskej škole, 

-vekové zloženie prijatých detí. 

Z hľadiska veku, môže byť v materskej škole vytvorená trieda:

 -vekovo homogénna alebo (rovnaký vek), 

-vekovo heterogénna (rozdielny vek). 

Deti so zdravotným znevýhodnením sa zaraďujú do tried spolu s ostatnými deťmi, deti so špeciálnymi výchovno-vzdelávacími potrebami, ktoré nie sú deťmi so zdravotným znevýhodnením, sa zaraďujú do tried spolu s ostatnými deťmi.

Dieťa bude plniť povinné predprimárne vzdelávanie v tej triede, do ktorej bolo zaradené s tým, že učiteľky danej triedy budú s daným dieťaťom pracovať maximálne individuálne, pričom budú prihliadať na aktuálnu úroveň osobnostného rozvoja daného dieťaťa. Deti sa na predprimárne vzdelávanie prijímajú do materskej školy a nie do konkrétnej triedy, do triedy sa deti zaraďujú až po prijatí do materskej školy. 

O zaradení dieťaťa so zdravotným znevýhodnením rozhodne riaditeľ materskej školy na základe odporúčania pediatra a zariadenia poradenstva a prevencie a na základe vopred prerokovaného informovaného súhlasu zákonného zástupcu alebo zástupcu zariadenia. 

O zaradení dieťaťa s nadaním rozhodne riaditeľ materskej školy na základe odporúčania zariadenia poradenstva a prevencie a na základe vopred prerokovaného informovaného súhlasu zákonného zástupcu alebo zástupcu zariadenia. 

Počet detí v triede môže byť znížený najviac o dve za každé dieťa so zdravotným znevýhodnením a dieťa s nadaním. Maximálny počet zaradených detí so zdravotným znevýhodnením a detí s nadaním v jednej triede sú dve.

Riaditeľka materskej školy berie do úvahy celkovú kapacitu materskej školy podľa rozhodnutia RÚVZ. 

Najvyšší počet detí v triede materskej školy je ustanovený v § 28 ods. 9 školského zákona:
a) 18 v triede pre deti vo veku dva roky až tri roky, 
b) 20 v triede pre deti vo veku tri roky až štyri roky, 

c) 21 v triede pre deti vo veku štyri roky až päť rokov, 

d) 22 v triede pre deti vo veku päť rokov až šesť rokov, 

e) 21 v triede pre deti vo veku dva roky až šesť rokov.

 Riaditeľka môže prijať do tried ďalšie tri deti podľa ustanovenia v školskom zákone ak to umožňuje kapacita MŠ stanovená RÚVZ. 

Prijatie dieťaťa so zdravotným znevýhodnením
V súlade so zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov je dieťaťom so špeciálnymi výchovno-vzdelávacími potrebami (ďalej len „ŠVVP“) dieťa s diagnostikovanými špeciálnymi výchovno-vzdelávacími potrebami. Túto diagnostiku môžu vykonávať len zariadenia poradenstva a prevencie zaradené v sieti škôl a školských zariadení Ministerstva školstva, výskumu, vývoja a mládeže SR.

Medzi deti so špeciálnymi výchovno-vzdelávacími potrebami patria:

1. deti so zdravotným znevýhodnením, a to: 

-deti so zdravotným postihnutím (mentálne postihnutie, sluchové postihnutie, zrakové postihnutie, telesné postihnutie, narušená komunikačná schopnosť, autizmus alebo ďalšie pervazívne vývinové poruchy, viacnásobné postihnutie), 

-deti choré alebo zdravotne oslabené, 

-deti s vývinovými poruchami, 

-deti s poruchami správania, 

1. deti zo sociálne znevýhodneného prostredia, 

3. deti s nadaním.

Výchova a vzdelávanie detí so zdravotným znevýhodnením
-deti so zdravotným znevýhodnením sa zaraďujú do „bežných “tried alebo do samostatných tried pre deti so zdravotným znevýhodnením; deti so špeciálnymi výchovno-vzdelávacími potrebami, ktoré nie sú deťmi so zdravotným znevýhodnením, sa zaraďujú do tried spolu s ostatnými deťmi, 

-do samostatných tried pre deti so zdravotným znevýhodnením nie je možné zaradiť deti výlučne z dôvodu, že pochádzajú zo sociálne znevýhodneného prostredia,

-o zaradení dieťaťa so zdravotným znevýhodnením rozhodne riaditeľka materskej školy na základe odporúčania pediatra a zariadenia poradenstva a prevencie a na základe vopred prerokovaného informovaného súhlasu zákonného zástupcu,

-o zaradení dieťaťa s nadaním rozhodne riaditeľ materskej školy na základe odporúčania zariadenia poradenstva a prevencie a na základe vopred prerokovaného informovaného súhlasu zákonného zástupcu,

-počet detí v triede môže byť znížený najviac o dve za každé dieťa so zdravotným znevýhodnením (v závislosti od druhu postihnutia a najmä jeho dôsledkov na výchovu a vzdelávanie dieťaťa, ani nemusí) a dieťa s nadaním,

-maximálny počet zaradených detí so zdravotným znevýhodnením a detí s nadaním v jednej triede sú dve,

- práva ustanovené školským zákonom sa zaručujú rovnako každému dieťaťu v súlade so zásadou rovnakého zaobchádzania vo vzdelávaní ustanovenou osobitným predpisom2,

-prijímanie detí so zdravotným znevýhodnením školský zákon umožňuje, ale neukladá to riaditeľovi ako povinnosť,

-riaditeľka vždy pred svojim rozhodnutím o prijatí dieťaťa so zdravotným znevýhodnením musí zvážiť, či na prijatie takéhoto dieťaťa má alebo nemá vytvorené vhodné podmienky (personálne, priestorové, materiálne...), resp. či ich bude schopný po prijatí dieťaťa dodatočne vytvoriť. 

 V súvislosti s deťmi so zdravotným znevýhodnením a deťmi s nadaním je potrebné zdôrazniť aj ustanovenie § 28 ods. 13 školského zákona: „Ak riaditeľ materskej školy alebo príslušné zariadenie poradenstva a prevencie zistí, že vzdelávanie dieťaťa so zdravotným znevýhodnením alebo dieťaťa s nadaním nie je na prospech tomuto dieťaťu, navrhne po písomnom súhlase zriaďovateľa materskej školy a písomnom súhlase príslušného zariadenia poradenstva a prevencie zákonnému zástupcovi iný spôsob vzdelávania dieťaťa. Ak zákonný zástupca nesúhlasí so zmenou spôsobu vzdelávania svojho dieťaťa, o jeho ďalšom vzdelávaní rozhodne súd.“.

Prijatie dieťaťa na adaptačný alebo diagnostický pobyt

Materská škola vo vzťahu k adaptačnému pobytu alebo diagnostickému pobytu môže vydať rozhodnutie o prijatí s určením adaptačného pobytu alebo diagnostického pobytu; to platí, aj ak ide o rozhodnutie o prijatí prestupom. 

Adaptačný pobyt 

Adaptačný pobyt sa vzťahuje najmä na deti, ktoré nemajú diagnostikou v zariadení poradenstva a prevencie určené ŠVVP, u ktorých je predpoklad, že by mohli mať problémy pri adaptácii na podmienky predprimárneho vzdelávania, ktoré sú odlišné než na aké sú zvyknuté z domova (nemusí ísť len o deti napr. 3-ročné, pretože častokrát majú adaptačné problémy aj deti napr. 5-ročné, ktoré boli doposiaľ stredobodom pozornosti jeho blízkych). 

Aj počas adaptačného pobytu môže dieťa navštevovať materskú školu na celodennú výchovu a vzdelávanie, a to za predpokladu:

-že tomu predchádzala buď postupná adaptácia alebo 

-dieťa si „rýchlo zvyklo“ na materskú školu.

Podľa § 6 ods. 1 vyhlášky Ministerstva školstva, vedy, výskumu a športu Slovenskej republiky č. 541/2021 Z. z. o materskej škole v znení vyhlášky Ministerstva školstva, vedy, výskumu a športu Slovenskej republiky č. 341/2023 Z. z. (ďalej len „vyhláška o materskej škole“): „Ak má dieťa určený adaptačný pobyt, zákonný zástupca ho privádza do materskej školy na čas dohodnutý s riaditeľom. Ak je adaptácia dieťaťa úspešná, môže dieťa po dohode zákonného zástupcu s riaditeľom pravidelne navštevovať materskú školu v dohodnutom čase. 

Ak adaptácia dieťaťa, pre ktoré predprimárne vzdelávanie nie je povinné, nie je úspešná, riaditeľ môže rozhodnúť o prerušení dochádzky dieťaťa do materskej školy na vymedzený čas.“.
Predpokladom úspešného zvládnutia adaptačného pobytu je spolupráca zákonných zástupcov s pedagogickými zamestnancami a s odbornými zamestnancami materskej školy, ak v danej materskej škole pracujú, a spolupráca všetkých zamestnancov materskej školy navzájom.

Po úspešnom ukončení adaptačného pobytu začne dieťa navštevovať materskú školu pravidelne v dohodnutom čase, t. j. buď na celodennú výchovu a vzdelávanie alebo na poldennú výchovu a vzdelávanie (ako je uvedené v rozhodnutí). 

Podľa § 59 ods. 8 školského zákona nesmie byť adaptačný pobyt dieťaťa dlhší ako tri mesiace; adaptačný pobyt nemožno predlžovať. 

V prípade zníženej adaptačnej schopnosti dieťaťa môže materská škola podľa § 37 ods. 1 písm. e) zákona č. 321/2025 Z. z., po predchádzajúcom písomnom upozornení na túto možnosť, rozhodnúť o prerušení dochádzky dieťaťa do materskej školy, ale len ak nejde o dieťa, pre ktoré je predprimárne vzdelávanie povinné.

V praxi môže nastať aj situácia, že dieťa bolo prijaté do materskej školy, pričom nemá určený adaptačný proces, je riadne prijaté na celodennú výchovu a vzdelávanie, ale ukáže sa, že nie je schopné zvládnuť prechod z domova do materskej školy. Vtedy môže riaditeľ materskej školy dodatočne dohodnúť so zákonnými zástupcami na určitý čas (niekoľko dní, týždeň, dva týždne atď.) dochádzku dieťaťa tak, aby sa uľahčila adaptácia dieťaťa na nové prostredie; o tejto skutočnosti urobí záznam v osobnom spise dieťaťa. 

Ak je proces adaptácie úspešný a „rýchlejší“ ako sa predpokladalo, môže  dieťa po dohode riaditeľa so zákonným zástupcom chodiť do materskej školy na celodennú výchovu a vzdelávanie. 

Diagnostický pobyt 

Podľa § 6 ods. 2 vyhlášky o materskej škole: „Ak má dieťa určený diagnostický pobyt, počas jeho trvania sa v zariadení poradenstva a prevencie vykonáva diagnostikovanie špeciálnych výchovno-vzdelávacích potrieb dieťaťa na účel rozhodnutia o ďalšej forme jeho vzdelávania.“.

Diagnostický pobyt dieťaťa v „bežnej“ materskej škole podľa § 59 ods. 8 školského zákona nesmie byť dlhší ako tri mesiace. V materskej škole pre deti so zdravotným znevýhodnením môže diagnostický pobyt dieťaťa presiahnuť dobu tri mesiace, nesmie byť ale dlhší ako jeden rok (keďže zákon používa pojem „rok“ bez prívlastku, ide o obdobie 12 po sebe nasledujúcich mesiacov, t. j. ani školský rok, ani kalendárny rok).

Dĺžka diagnostického pobytu v „bežnej“ materskej škole, a to bez ohľadu na jej zriaďovateľa ako aj počet tried, je rovnaká.

Cieľom diagnostického pobytu je, aby sa zistilo, či sa u konkrétneho dieťaťa bude môcť výchova a vzdelávanie uskutočňovať inkluzívne v bežnej triede, alebo ako výchova a vzdelávanie v triede pre deti so zdravotným znevýhodnením, resp. v materskej škole pre deti so zdravotným znevýhodnením.

Prerušenie dochádzky dieťaťa do materskej školy
Rozhodnutie o prerušení dochádzky dieťaťa vydáva riaditeľ materskej školy na základe písomnej žiadosti zákonného zástupcu, môže ho však vydať aj bez predchádzajúcej žiadosti zákonného zástupcu, ak na to existujú dôvody, a to aj v čase pred uplynutím adaptačného alebo diagnostického pobytu dieťaťa.

Ak pôjde o zdravotné dôvody, zníženú adaptačnú schopnosť, rodinné dôvody alebo iné dôvody zo strany zákonného zástupcu, vtedy riaditeľka materskej školy rozhodne o prerušení dochádzky dieťaťa aj na základe žiadosti zákonného zástupcu.
V prípade zvýšeného záujmu zákonných zástupcov o prijatie detí do materskej školy môže riaditeľka materskej školy na miesto dieťaťa, ktoré má prerušenú dochádzku do materskej školy prijať iné dieťa, pričom v rozhodnutí bude uvedené, že toto dieťa prijíma na konkrétne 

stanovený čas (vymedzený dátumami), ktoré sú totožné s časom prerušenia dochádzky iného dieťaťa uvedeným na rozhodnutí o prerušení jeho dochádzky do materskej školy.

Predčasné skončenie predprimárneho vzdelávania, ak nejde o povinné predprimárne vzdelávanie
Riaditeľka materskej školy môže rozhodnúť o predčasnom skončení predprimárneho vzdelávania, ak nejde o povinné predprimárne vzdelávanie, po predchádzajúcom písomnom upozornení zákonného zástupcu v nasledovných prípadoch:
-zákonný zástupca dieťaťa alebo zástupca zariadenia opakovane nedodržiava podmienky predprimárneho vzdelávania svojho dieťaťa určené školským poriadkom,
-dieťa sústavne alebo závažným spôsobom porušuje školský poriadok,
-zákonný zástupca dieťaťa alebo zástupca zariadenia neinformuje materskú školu o zmene zdravotnej spôsobilosti dieťaťa, jeho zdravotných problémoch alebo iných závažných skutočnostiach, ktoré majú vplyv na priebeh výchovy a vzdelávania dieťaťa a ostatných detí zúčastňujúcich sa na predprimárnom vzdelávaní,
-zákonný zástupca dieťaťa alebo zástupca zariadenia bezdôvodne odmietne s dieťaťom absolvovať diagnostické vyšetrenia, ak sa špeciálne výchovno-vzdelávacie potreby dieťaťa prejavia po jeho prijatí do materskej školy a je potrebné zmeniť formu vzdelávania dieťaťa  

-predčasné skončenie predprimárneho vzdelávania odporučí zariadenie poradenstva a prevencie, všeobecný lekár pre deti a dorast alebo lekár so špecializáciou v inom špecializačnom odbore ako všeobecné lekárstvo alebo zubný lekár.
Rozhodnúť o predčasnom skončení predprimárneho vzdelávania nemožno, ak ide o dieťa, pre ktoré je predprimárne vzdelávanie povinné aj v prípade, ak pôjde o pokračovanie povinného predprimárneho vzdelávania.
Vydaniu rozhodnutia o predčasnom skončení predprimárneho vzdelávania môže predchádzať prerušenie dochádzky dieťaťa v konkrétne určenom čase.

Prijatie prestupom

Ak je dieťa prijaté na predprimárne vzdelávanie v niektorej materskej škole zapísanej v registri škôl, môže byť na základe písomnej žiadosti zákonného zástupcu prijaté prestupom do inej materskej školy zapísanej v registri škôl. 

Prílohou žiadosti zákonného zástupcu o prijatie dieťaťa prestupom je:

-potvrdenie o zdravotnej spôsobilosti,

-ak sa dieťaťu poskytuje podporné opatrenie, aj vyjadrenie zariadenia poradenstva a prevencie na účel podporného opatrenia, z ktorého vyplýva aktuálnosť potreby poskytovania príslušného podporného opatrenia, t. j. môže ísť aj o starší dokument).

Materská škola (ak má voľnú kapacitu), do ktorej požiadal o prijatie dieťaťa prestupom zákonný zástupca, vydáva rozhodnutie o prijatí dieťaťa prestupom podľa § 37 ods. 1 písm. c) zákona č. 321/2025 Z. z. alebo rozhodnutie o prijatí prestupom s určením adaptačného pobytu alebo diagnostického pobytu  podľa § 37 ods. 1 písm. d) zákona č. 321/2025 Z. z. Rozhodnutie o prijatí dieťaťa prestupom nie je rozhodnutím o prijatí dieťaťa do materskej školy.
Riaditeľ materskej školy, do ktorej je prijaté dieťa prestupom, je povinný bez zbytočného odkladu zaslať kópiu rozhodnutia o prijatí prestupom/rozhodnutia o prijatí prestupom s určením adaptačného alebo diagnostického pobytu materskej škole, z ktorej dieťa prestúpilo. 

Riaditeľ materskej školy, z ktorej dieťa prestúpilo do inej materskej školy, je povinný do 15 dní od doručenia kópie rozhodnutia o prijatí prestupom/rozhodnutia o prijatí prestupom s určením adaptačného alebo diagnostického pobytu zaslať riaditeľovi materskej školy, do ktorej bolo dieťa prijaté prestupom kópiu všetkej dokumentácie dieťaťa, vrátane

-pedagogickej dokumentácie, t. j. kópiu osobného spisu dieťaťa (so všetkým, čo osobný spis obsahuje),

-ďalšej dokumentácie, t. j. záznam z pedagogického diagnostikovania,

-podkladov k poskytovaniu podporných opatrení,

-informácie podľa § 144 ods. 7 písm. d) školského zákona, t. j. informácie o zmene zdravotnej spôsobilosti jeho dieťaťa, jeho zdravotných problémoch alebo iných závažných 

skutočnostiach, ktoré by mohli mať vplyv na priebeh výchovy a vzdelávania alebo na výkon odborných činností a 

-dokladov od orgánu sociálnoprávnej ochrany detí a sociálnej kurately. 

Zmenu do Centrálneho registra detí, žiakov a poslucháčov (ďalej len „centrálny register") musí  nahlásiť riaditeľ pôvodnej materskej školy tak, aby v  tejto materskej škole dieťa ukončilo dochádzku v deň predchádzajúci dňu, od kedy je dieťa prestupom prijaté do novej materskej škole. Z povahy veci je potrebné, aby zmenu podľa predchádzajúcej vety nahlásil do centrálneho registra aj riaditeľ materskej školy, do ktorej je dieťa prijaté prestupom.  

Ak sa prestupom prijíma dieťa so zdravotným znevýhodnením, prílohou k žiadosti je:

· potvrdenie o zdravotnej spôsobilosti,

· správa z diagnostického vyšetrenia zariadenia poradenstva a prevencie a

· odporúčanie pediatra.

Ak sa prestupom prijíma dieťa s nadaním, prílohou k žiadosti o prijatie dieťaťa prestupom je:

· potvrdenie o zdravotnej spôsobilosti aj

· správa z diagnostického vyšetrenia zariadenia poradenstva a prevencie.

Zanechanie vzdelávania

V priebehu predprimárneho vzdelávania sa umožňuje zanechanie vzdelávania pre dieťa, ak nejde o povinné predprimárne vzdelávanie. 
Ak má zákonný zástupca dieťaťa, pre ktoré predprimárne vzdelávanie nie je povinné, alebo zástupca zariadenia záujem o zanechanie vzdelávania dieťaťa v materskej škole, oznámi to písomne riaditeľovi materskej školy. Túto zmenu riaditeľ materskej školy nahlási do centrálneho registra a zaznamená ju do osobného spisu dieťaťa.

-Dieťa prestáva byť dieťaťom materskej školy dňom, ktorý nasleduje po dni, keď riaditeľovi materskej školy bolo doručené oznámenie o zanechaní vzdelávania, alebo dňom uvedeným v oznámení o zanechaní vzdelávania, najskôr však dňom, ktorý nasleduje po dni, keď bolo doručené. Ak zákonný zástupca alebo zástupca zariadenia neoznámi riaditeľovi materskej 

školy zanechanie vzdelávania a dieťa sa neospravedlnene nezúčastňuje na výchovno-vzdelávacom procese, uplynutím 30. dňa od jeho poslednej účasti na výchovno-vzdelávacom procese prestáva byť dieťaťom príslušnej materskej školy. O zanechaní predprimárneho vzdelávania riaditeľ nevydá žiadne rozhodnutie. Zanechanie predprimárneho vzdelávania riaditeľ MŠ nahlási do centrálneho registra.

3.2 Vnútorná organizácia materskej školy

- Čas prevádzky určuje riaditeľka po prerokovaní so zákonnými zástupcami, so školskou radou materskej školy a po súhlase so zriaďovateľom. 

- Prevádzku materskej školy  možno obmedziť alebo prerušiť. / napr. na niekoľko dní v týždni, príp. z celodennej výchovy a vzdelávania na poldennú – napr. z dôvodu odstávky vody, elektrickej energie, atď. alebo prerušiť, napr. z dôvodu nedostatku detí sa prevádzka preruší na určité obdobie.

V čase vianočných, jesenných, jarných školských prázdnin prevádzka materskej školy nie je prerušená. Pri zníženom počte detí sa aktuálne obmedzí na činnosť jednej, dvoch tried alebo presunom detí na MŠ určenú zriaďovateľom, pri nízkom záujme rodičov o pobyt jeho dieťaťa v materskej škole (menej ako10 detí) môže byť materská škola aj uzatvorená z dôvodu šetrenia.
- O uzavretí prevádzky materskej školy rozhodne Regionálny úrad verejného zdravotníctva po predchádzajúcom výskyte zvýšenej chorobnosti detí z dôvodu pandémie, chrípky a akútnych respiračných ochorení, v znení zákona NR SR č. 355/2007 o ochrane, podpore a rozvoji verejného zdravia podľa §12ods.1 písm. a, §12ods.2 písm. e, l, m, § 52 ods.1 písm. a.
- O uzavretí, obmedzení alebo prerušení prevádzky materskej školy musí materská škola vopred a preukázateľne informovať zákonných zástupcov. 

- Pri rozhodovaní o uzavretí, obmedzení, alebo prerušení prevádzky materskej školy sa musí prihliadať na oprávnené požiadavky zákonných zástupcov ale tiež sa musia brať do úvahy aj špecifické podmienky konkrétnych materských škôl.

- Prerušenie alebo obmedzenie prevádzky materskej školy cez letné prázdniny je riaditeľ povinný oznámiť spravidla dva mesiace vopred. Cez letné prázdniny sa prevádzka materskej školy preruší najmenej na tri týždne z dôvodov:

- potreby dôkladného čistenia priestorov materskej školy,

- dezinfekcie prostredia a hračiek,

- čerpania dovolenky zamestnancov. 

-V miestach, kde je viac materských škôl jedného zriaďovateľa, sa počas prerušenia prevádzky materskej školy deti sústreďujú do niektorej z nich (materské školy sa spravidla každý rok striedajú).

-Riaditeľ materskej školy nie je povinný poskytnúť zákonným zástupcom „náhradnú materskú školu“ toho istého zriaďovateľa na celý čas prerušenia prevádzky materskej školy, ktorú dieťa inak navštevuje.

Organizácia predprimárneho vzdelávania pri zníženom počte detí z dôvodu ochorenia 

Podľa vyhlášky MŠ SR o materskej škole, za vytvorenie bezpečných a hygienických podmienok na výchovu a vzdelávanie v materskej škole zodpovedá riaditeľ materskej školy, ktorý je povinný takéto podmienky vytvárať počas všetkých foriem denných činností realizovaných v materskej škole, teda aj počas odpočinku detí a počas činností realizovaných po odpočinku až do odchodu detí domov. Možnosť spájania tried neupravuje žiadny právny predpis, teda ani vyhláška o materskej škole. Spájanie tried si v nevyhnutných prípadoch, ktoré majú byť naozaj len výnimočné vyžaduje zvýšená neprítomnosť učiteliek na pracovisku z dôvodu ich chorobnosti prípadne aktuálneho, prechodného a nepredvídateľného poklesu počtu detí (napr. z dôvodu chorobnosti). Z hľadiska prevencie ochorení a iných porúch zdravia nie je žiadny rozpor medzi zákonom č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov a zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, pretože v obidvoch týchto zákonoch sa kladie dôraz na zaistenie bezpečnosti a ochrany zdravia detí.

Denný poriadok – prehľad o usporiadaní denných činností v materskej škole

Pri organizácii činností spojených s uspokojením základných fyziologických potrieb detí má učiteľka vždy na zreteli dodržiavanie psychohygieny detí a ochrany ich zdravia. Výchovno-vzdelávacia činnosť v materskej škole pozostáva z ustálených organizačných foriem. V týchto formách sa vzhľadom na optimálny biorytmus a zdravú životosprávu dieťaťa predškolského veku uspokojujú rozmanité potreby a záujmy.  Usporiadanie denných činností pravidelne sa opakujúcich v konkrétnej triede je spracované vo forme denného poriadku. Denný poriadok je zverejnený pre zákonných zástupcov na nástenke v šatni príslušnej triedy.
Preberanie a odovzdanie detí:
Dieťa od zákonného zástupcu preberá učiteľka, ktorá zaň zodpovedá od jeho prevzatia až po jeho odovzdanie pedagógovi, ktorý ju strieda v práci, zákonnému zástupcovi alebo inej splnomocnenej osobe. Zákonný zástupca/ ním poverená osoba privedie dieťa do materskej školy do 8.00 hod a osobne ho odovzdá učiteľke.
Zákonný zástupca preberá dieťa v čase od 12.00 hod do 13.00 hod pri poldennom pobyte alebo od 15.00 hod do 17.00 hod pri celodennom pobyte.
V prípade dochádzky dieťaťa v inom čase, ak je to nutné, dohodne zákonný zástupca čas jeho príchodu a spôsob stravovania tak, aby nenarušil priebeh výchovno-vzdelávacej činnosti ostatných detí.
Prevzatie dieťaťa môže pedagogický zamestnanec odmietnuť ak zistí, že jeho zdravotný stav nie je vhodný na prijatie do MŠ.
Na prevzatie svojho dieťaťa z materskej školy môže zákonný zástupca písomne splnomocniť svoje dieťa staršie ako desať rokov alebo inú pedagogickým zamestnancom známu osobu, ktorá po prevzatí za dieťa zodpovedá.
Všetky osoby, ktoré zákonný zástupca splnomocní na preberanie dieťaťa z materskej školy, musia, byť uvedené v splnomocnení, ktoré platí vždy v príslušnom školskom roku.
V prípade, že zákonní zástupcovia majú súdnym rozhodnutím, prípadne predbežným opatrením obmedzené preberanie detí, je potrebné o tom písomne (fotokópiou súdneho alebo úradného rozhodnutia) informovať riaditeľku materskej školy.
V prípade, ak zákonný zástupca bez predchádzajúcej dohody nevyzdvihne svoje dieťa z materskej školy do času ukončenia prevádzky materskej školy, materská škola bude kontaktovať postupne všetky osoby, ktoré majú poverenie na prevzatie dieťaťa, ak ani žiadna z poverených osôb neprevezme dieťa, bude materská škola kontaktovať príslušné okresné riaditeľstvo policajného zboru, ktoré okrem výkonu svojich oprávnení disponuje aj kontaktom na príslušný orgán sociálnoprávnej ochrany detí a sociálnej kurately, ktorý je dosiahnuteľný aj mimo služobného času zamestnancov.
V prípade, ak má materská škola podozrenie, že zákonný zástupca opakovane preberá dieťa pod vplyvom alkoholu alebo iných omamných látok, alebo ak sa u dieťaťa prejavia zmeny nasvedčujúce zanedbávaniu riadnej starostlivosti, bude materská škola po predchádzajúcom 

písomnom upozornení zákonného zástupcu, v rámci všeobecnej oznamovacej povinnosti vyplývajúcej z § 7 ods. 1 zákona č. 305/2005 Z. z. o sociálnoprávnej ochrane detí a o sociálnej kuratele informovať o tejto skutočnosti príslušný Úrad práce, sociálnych vecí a rodiny, oddelenie sociálnoprávnej ochrany detí a sociálnej kurately.
Ranný filter

V materskej škole môže byť umiestnené len dieťa, ktoré podľa § 24 ods. 6 písm. a), b), c) zákona č. 355/2007 Z. z. o ochrane, podpore a rozvoji verejného zdravia:

· je zdravotne spôsobilé na pobyt v kolektíve, 

· neprejavuje príznaky akútneho prenosného ochorenia, 

· nemá nariadené karanténne opatrenie. 

Podľa § 24 ods. 7 zákona č. 355/2007 Z. z. predkladá zákonný zástupca dieťaťa pred prvým nástupom dieťaťa do materskej školy potvrdenie o jeho zdravotnej spôsobilosti, ktorého súčasťou môže byť aj údaj o povinnom očkovaní.

Skutočnosti uvedené v § 24 ods. 6 písm. b) a c) zákona č. 355/2007 Z. z. potvrdzuje zákonný zástupca dieťaťa písomným vyhlásením o bezinfekčnosti, ktoré nesmie byť staršie ako jeden deň. Vyhlásenie sa predkladá pred prvým vstupom dieťaťa do materskej školy a po neprítomnosti dieťaťa v materskej škole dlhšej ako 5 kalendárnych dní.
Učiteľka je povinná:

· denne pri prijímaní dieťaťa do triedy zistiť zdravotný stav dieťaťa rozhovorom so zákonným zástupcom a vizuálnou kontrolou dieťaťa, 

· vykonávať ranný filter a viesť o ňom písomnú evidenciu, 

· zodpovedá, že do triedy neprijala dieťa podozrivé na ochorenie, a že jeho zdravotný stav bol vyšetrený ošetrujúcim lekárom, ktorý toto podozrenie nepotvrdi.

Pedagogický zamestnanec môže odmietnuť prevziať dieťa ak zistí, že jeho zdravotný stav nie je vhodný na prijatie do materskej školy. Do MŠ neprijímame deti: so zvýšenou teplotou, výtokom z nosa, užívajúce antibiotiká, s vírusovými ochoreniami, s hnačkami, so zvracaním, so silným kašľom, zápalom očí, s ovčími kiahňami, so všami, so zlomeninou (sádrou). Primárni pediatri v pôsobnosti RÚVZ boli usmernení, že potvrdenia lekára po chorobe sa 

deťom paušálne nevydávajú, v praxi ale môže vzniknúť sporná situácia, keď sa dieťa vracia po chorobe a nie je ešte celkom zdravé (stále kašle, má sople a pod.) a osoba preberajúca dieťa si pri vykonávaní ranného filtra nie je istá, či dieťa môže prijať, napriek písomnému vyhláseniu rodiča, že je dieťa zdravé. V tomto prípade je to tvrdenie proti tvrdeniu - rodič verzus preberajúca osoba, a práve preto by mal rozhodnúť ošetrujúci lekár dieťaťa, či dieťa prejavuje alebo neprejavuje príznaky prenosného ochorenia a môže sa vrátiť do kolektívu medzi zdravé deti a to najmä z hľadiska ochrany zdravia ostatných detí v kolektíve a prevencie vzniku a šírenia prenosných ochorení. 

Ospravedlnenie dieťaťa – všeobecné informácie:

- zákonný zástupca je povinný ospravedlniť neprítomnosť dieťaťa v súlade s §144 ods. 9 zákona č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov: ak sa dieťa nemôže zúčastniť na výchove a vzdelávaní v materskej škole musí zákonný zástupca alebo zástupca zariadenia ospravedlniť neprítomnosť dieťaťa. Pri ospravedlnení neprítomnosti dieťaťa je zákonný zástupca povinný oznámiť bez zbytočného odkladu dôvod neprítomnosti. Za dôvod ospravedlniteľnej neprítomnosti dieťaťa sa uznáva: choroba, lekárom nariadený zákaz dochádzky do MŠ, rekonvalescencia, ochorenie počas dňa v MŠ, mimoriadne poveternostné podmienky, náhle prerušenie premávky hromadnej dopravy, mimoriadne udalosti v rodine, účasť dieťaťa na súťažiach a iné, spôsob ospravedlnenia neprítomnosti dieťaťa: telefonicky na 0918 607 361, e-mailom, sms správou, osobne učiteľke v triede.

Ospravedlnenie neprítomnosti detí plniacich povinné predprimárne vzdelávanie z dôvodu ochorenia

Podľa § 144 ods. 10 až 13 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení zákona č. 120/2024 Z. z.: 

- neprítomnosť dieťaťa ospravedlňuje materská škola na základe žiadosti (tlačivo vyvesené v šatni) jeho zákonného zástupcu alebo zástupcu zariadenia, 

- ak neprítomnosť dieťaťa, ktoré plní povinné predprimárne vzdelávanie, z dôvodu ochorenia trvá najviac 7 po sebe nasledujúcich vyučovacích dní a súhrnne počas mesiaca najviac 14 vyučovacích dní, neprítomnosť sa ospravedlňuje bez predloženia potvrdenia od lekára. Ak neprítomnosť dieťaťa, ktoré plní povinné predprimárne vzdelávanie, z dôvodu 

ochorenia trvá viac ako 7 po sebe nasledujúcich vyučovacích dní alebo súhrnne počas mesiaca viac ako 14 vyučovacích dní, vyžaduje sa aj predloženie potvrdenia od lekára. 

(Mesiacom, počas ktorého môže materská škola ospravedlniť súhrnne najviac 14 dní bez predloženia lekárskeho potvrdenia, sa rozumie obdobie od prvého dňa neprítomnosti dieťaťa po deň nasledujúceho kalendárneho mesiaca, ktorý sa svojím označením zhoduje s dňom toho kalendárneho mesiaca, kedy sa začala neprítomnosť dieťaťa, napríklad od 7. októbra do 7. novembra bez ohľadu na to, či sú medzi týmito dňami víkendy, dni pracovného pokoja alebo dni prerušenia prevádzky materskej školy, teda nejde o 28/30/31 kalendárnych dní a ani o kalendárny mesiac (v príslušných ustanoveniach slovo „kalendárny“ nie je uvedené). 
- vo výnimočných a osobitne odôvodnených prípadoch škola môže vyžadovať lekárske potvrdenie o chorobe alebo iný doklad potvrdzujúci odôvodnenosť neprítomnosti, najmä pri opakovanej neprítomnosti; to platí aj ak ide o ospravedlňovanie podľa odseku 12 povinné predprimárne vzdelávanie - § 144 ods. 13 sa týka toho, že škola môže vyžadovať doklad odôvodňujúci neprítomnosť dieťaťa aj v iných prípadoch, t.j. nielen ak ide o neprítomnosť z dôvodu ochorenia (napr. z rodinných dôvodov, nepriaznivých poveternostných podmienok). 

- Medzi výnimočné a osobitne odôvodnené prípady, kedy materská škola môže vyžadovať potvrdenie od lekára v prípade akejkoľvek neprítomnosti z dôvodu ochorenia, teda aj neprítomnosť, ktorá nepresahuje ustanovený počet vyučovacích dní podľa § 144 ods. 12 školského zákona, patria najmä opakovaná neprítomnosť dieťaťa a okolnosti nasvedčujúce tomu, že ochorenie dieťaťa je účelový dôvod na ospravedlnenie jeho neprítomnosti.

- Lehoty uvedené v školskom zákone sa vo vzťahu k materskej škole týkajú len povinného predprimárneho vzdelávania. Teda, ak ide o dieťa materskej školy, ktoré neplní povinné predprimárne vzdelávanie, vo všeobecnosti sa potvrdenie od lekára nevyžaduje bez ohľadu na dĺžku neprítomnosti dieťaťa, okrem situácií podľa § 144 ods. 13 školského zákona.

- Riaditeľka materskej školy má kompetenciu rozhodnúť o ospravedlnení/neospravedlnení neprítomnosti dieťaťa na predprimárnom vzdelávaní po prerokovaní s triednou učiteľkou dieťaťa.

- Riaditeľka školy vo veci ospravedlňovania neprítomnosti dieťaťa a neplnenia povinného predprimárneho vzdelávania oznamuje príslušnému orgánu štátnej správy a obci, v ktorej má zákonný zástupca / zástupca zariadenia trvalý pobyt, ak zákonný zástupca / zástupca zariadenia nedbá o riadne plnenie povinného predprimárneho vzdelávania.

- V čase mimoriadnej situácie, núdzového stavu alebo výnimočného stavu môže zákonný zástupca alebo zástupca zariadenia ospravedlniť neprítomnosť z dôvodu ochorenia bez 

lekárskeho potvrdenia aj v trvaní viac dní. Počet dní určí ministerstvo školstva, o ktorom bude riaditeľka preukázateľnou formou informovať zákonných zástupcov. 

Ak dieťa počas dňa v materskej škole ochorie, pedagogický zamestnanec zabezpečí:
- jeho izoláciu od ostatných detí, 

- dozor ním poverenou osobou z radov zamestnancov školy, 

- telefonicky kontaktuje a informuje zákonného zástupcu dieťaťa, 

- prípadne privolá rýchlu zdravotnú službu.

Vyhlásenie o bezinfekčnosti (§24 ods. 6 zákona č. 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov)

- vyhlásenie o bezinfekčnosti prostredia predkladá zákonný zástupca pri prvom nástupe dieťaťa do materskej školy (§24 ods. 6 zákona č. 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov) a vždy po neprítomnosti dieťaťa v MŠ dlhšej ako päť a viac dní (nesmie byť staršie ako jeden deň).

Dieťa so zlomeninou v materskej škole 

Denný poriadok v materskej škole nie je možné zmeniť a upraviť individuálne kvôli jednému dieťaťu s obmedzením vyvolaným zlomeninou. Rozhodujúce slovo pri tom, či dieťa so zlomeninou bude navštevovať materskú školu alebo nie, má riaditeľka materskej školy, ktorá je v súlade s vyhláškou o materskej škole zodpovedná za vytvorenie bezpečných podmienok pre všetky deti. Podmienky na zaistenie bezpečnosti a ochrany zdravia detí sú rozpracované v súlade so školským zákonom v školskom poriadku. Aj napriek tomu, ak by napr. lekár napísal, že dieťa môže riadne navštevovať materskú školu, odporúčame pani učiteľkám, aby prostredníctvom rodiča dieťaťa požiadali ošetrujúceho lekára písomne o vyjadrenie, aké obmedzenia zo súčasného stavu pre dieťa vyplývajú a až na základe jeho vyjadrenia sa rozhodne riaditeľka, či umožní návštevu tohto dieťaťa aj so sadrou doma. 

Do predloženia vyjadrenia od ošetrujúceho lekára sa odporúča, aby zákonní zástupcovia ponechali dieťa doma.

Organizácia prevádzky podľa aktivít denného režimu 
- Pedagogický zamestnanec počas aktivít s deťmi, odchádza od detí z triedy len v krajnom prípade a na nevyhnutne potrebný čas, pričom o dozor pri deťoch požiada kolegyňu, príp. iného zamestnanca MŠ. Pri organizácii činností spojených s uspokojovaním základných fyziologických potrieb detí má učiteľka vždy na zreteli dodržiavanie psychohygieny detí a ochrany ich zdravia.  
- Výchovno-vzdelávacia činnosť v materskej škole pozostáva z ustálených organizačných foriem. V týchto formách sa vzhľadom na optimálny biorytmus a zdravú životosprávu dieťaťa predškolského veku uspokojujú rozmanité potreby a záujmy. 
- Výchova a vzdelávanie sa v materskej škole uskutočňuje prostredníctvom nasledovných foriem denných činností:

· hry a činnosti podľa výberu detí 

· zdravotné cvičenie 

· vzdelávacia aktivita 

· pobyt vonku 

· odpočinkové činnosti/aktivity 

· činnosti zabezpečujúce životosprávu (osobná hygiena, stravovanie, odpočinok)

Organizácia a vekové zloženie tried
1.Pavilon prízemie: LIENKY trieda 3-6 ročných detí s VJS 

1.Pavilon poschodie: SLNIEČKO trieda 3-6 ročných detí s VJS

2.Pavilon prízemie: NAPRAFORGÓCSOPORT trieda 3-6 ročných detí s VJM

2.Pavilon poschodie: NAPSUGÁRCSOPORT trieda  3-6 ročných detí s VJM

3.Pavilon prízemie: MÉHECSKECSOPORT trieda 3-5 ročných detí s VJM

3.Pavilon poschodie: SZIVÁRVÁNYCSOPORT trieda 3-6 ročných detí s VJM

4.Pavilon prízemie: MARGARÉTKY trieda 3-6 ročných detí s VJS 

1.smene pracujú: Soósová Ildikó, Pellová Miroslava, Mgr. Kissová Ildikó, Katona Márta, Varga Mária, Németh Erika, Mgr. Morafcicová Bučková Silvia

2.smene pracujú: Kapková Dana, Konkolyová Alena, Nagy Piroska, Onódiová Terézia, Nagyová Andrea, Füssiová Mónika, Mgr. Fónod Anikó

Schádzanie a rozchádzanie sa detí

1. pavilon má zbernú triedu na poschodí / podľa pracovného času zástupkyne a podľa pracovného času službukonajúcej učiteľky

2. pavilon má zbernú triedu na poschodí / podľa pracovného času riaditeľky a službukonajúcej učiteľky

3. pavilon má zbernú triedu na prízemí / podľa pracovného času službukonajúcej učiteľky

4. pavilon nemá zbernú triedu  

Za bezpečnosť a zdravie detí zodpovedajú učiteľky podľa rozpisu pracovného času.

Úsporný režim chodu materskej školy

Riaditeľka materskej školy môže rozhodnúť o spájaní tried v prípade nízkej dochádzky detí do materskej školy napríklad v dôsledku zvýšenej chorobnosti. V takomto prípade pedagogickí zamestnanci, ktorí nie sú zadelení čerpajú náhradné voľno alebo dovolenku. Materská škola bude v prevádzke pri minimálnom počte 10 detí.

Organizácia v šatni
Do šatne majú prístup zákonní zástupcovia a splnomocnené osoby spravidla v čase od 6.30 hodiny do 8.00 hodiny a od 15.00 hodiny do 17.00 hodiny.

Pri prezliekaní, prezúvaní a odkladaní vecí do skriniek vedú rodičia v spolupráci s pedagogickými zamestnancami MŠ deti k samostatnosti a poriadkumilovnosti.

Vstup zákonných zástupcov alebo splnomocnených osôb do priestorov MŠ v čase mimoriadnej situácie, núdzového stavu alebo výnimočného stavu je povolený len na základe platných rozhodnutí a vyhlášok ministerstiev.
Za poriadok v skrinkách a vlastné hračky zodpovedá zákonný zástupca, tiež za stále pripravené náhradné oblečenie pre prípad znečistenia alebo osobitných situácií. Odporúča sa priniesť dieťaťu pohodlné oblečenie do triedy, na prezutie papuče.
Za estetickú úroveň šatne zodpovedá učitelka príslušnej triedy, za hygienu a uzamknutie vchodu zodpovedá určený nepedagogický zamestnanec.

Nosenie hračiek, cenností, sladkostí 

Nosenie vlastných hračiek, cenností z domu do MŠ je zakázané. Za stratu hračiek a cenností, ktoré dieťa do MŠ prinesie, nepreberajú pedagogickí zamestnanci ani prevádzkoví zamestnanci žiadnu zodpovednosť.  Sladkosti nie sú dovolené nosiť do MŠ.

Oslavy narodenín detí v MŠ 

V prípade narodeninových osláv sú dovolené nosiť len zabalené potraviny.

Organizácia v umývarni

Všetky triedy majú zriadenú umyváreň. Každé dieťa má vlastný uterák zavesený na označenom háčiku podľa pridelenej značky; v prípade potreby aj vlastný pohár. 

Za pravidelnú výmenu uterákov, čistotu umyvárne, hygienu a bezpečnosť priestorov zodpovedá poverený nepedagogický zamestnanec. 

Deti sa v umyvárni zdržiavajú za prítomnosti pedagogického zamestnanca, ktorý ich vedie k dodržiavaniu základných hygienických návykov a k primeranej sebaobsluhe. Za organizáciu pobytu detí v umyvárni, dodržiavanie hygienických, zdravotných a bezpečnostných predpisov a primeraný dozor nad deťmi zodpovedá pedagogický zamestnanec príslušnej triedy. Pedagogickí zamestnanci vedú deti k osvojovaniu a zautomatizovaniu hygienických a sebaobslužných návykov, najmä k používaniu mydla, uteráka, toaletného papiera, splachovaniu toalety a uzatváraniu vody.
Organizácia v jedálni

Za kvalitu a predpísané množstvo stravy, hygienu a kultúru stravovania zodpovedá vedúca školskej jedálne. V školskej jedálni sa výroba jedál uskutočňuje podľa materiálno-spotrebných noriem pre školské stravovanie vydaných MŠVVaŠ SR, odporúčaných výživových dávok podľa vekových kategórií stravníkov, zásad a zostavovania jedálnych lístkov, hygienických požiadaviek a zásad správnej výrobnej praxe, finančného príspevku od zákonného zástupcu dieťaťa na nákup potravín na jedno jedlo podľa zvoleného finančného pásma.
Denný počet prihlásených detí na stravu zisťuje hlavná kuchárka na základe vyplnených výkazov stravovaných osôb.
Za organizáciu a výchovno-vzdelávaciu činnosť pri jedle zodpovedá učiteľka. Vedie deti k osvojeniu si základných návykov kultúrneho stravovania, uplatňuje individuálny prístup k deťom.
Časový harmonogram podávania jedla v jedálni MŠ:

8:20 – 9:20 hod. DESIATA

8:20-8:40 hod.: 1.pav. prízemie, poschodie

8:40-9:00 hod.: 2.pav. prízemie, poschodie, 4. pav.

9:00-9:20 hod.: 3.pav. prízemie, poschodie

11:20 – 12:50 hod. OBED

11:20-11:50 hod.: 1.pav. prízemie, poschodie

11:50-12:20 hod.: 2. pav. Prízemie, poschodie, 4. pav.

12:20- 12:50 hod.: 3.pav. prízemie, poschodie

14:10 – 15:20 hod. OLOVRANT

14:0-14:30 hod.: 1.pav. prízemie, poschodie

14:30-14:50 hod.: 2.pav. prízemie, poschodie, 4.pav.

14:50-15:10 hod.: 3.pav. prízemie, poschodie
Deti 3–4 ročné používajú pri jedení lyžicu, deti 4–5 ročné používajú lyžicu a vidličku a 5–6 ročné deti používajú kompletný príbor.  Za používanie príboru zodpovedajú učiteľky.

Odhlásenie zo stravy oznámi zákonný zástupca 24 hod. vopred, po nedeli alebo sviatku do 7.00 hod. osobne, telefonicky, sms správou. V prípade, že sa tak nestane, zákonný zástupca uhrádza plnú stravnú jednotku.

Ak dieťa ochorie a zákonný zástupca neodhlási dieťa včas zo stravy, môže si obed v prvý deň ochorenia dieťaťa prevziať do obedára v čase od 11.30 hod. – do 11.50 hod. 

Spôsob odhlasovania a prihlasovania stravy: do 7,00 hod. telefonicky na tel č. +421 917 840 394, ďalšie informácie na tel. č. +421 907 644 486, 

e-mail gastrods.okt@dunstreda.sk
Individuálne donášaná strava do MŠ je zakázaná okrem detí, u ktorých zdravotný stav podľa posúdenia odborného lekára pre deti a dorast vyžaduje osobitné stravovanie. Zákonný zástupca je povinný odovzdať potvrdenie od odborného lekára spoločnosti Gastro DS s.r.o., ktorá zabezpečuje donášku jedla do MŠ. Za odpratanie tanierov a zvyškov jedál zodpovedajú kuchárky.

Dodržiavanie pitného režimu

Pitný režim detí počas celého pobytu v materskej škole je zabezpečovaný podávaním pitnej vody hygienicky vyhovujúcim spôsobom – každé dieťa má vlastný pohár označený svojou značkou. Za umývanie pohárov zodpovedá upratovačka.

Pitný režim zabezpečuje materská škola počas celého dňa. Školská jedáleň podáva ku každému jedlu vhodný nápoj. Zamestnanci materskej školy priebežne zabezpečujú deťom dostatočný príjem tekutín podľa ich individuálnych potrieb. Deti vo veku 5 – 6 rokov sú vedené k primeranej samoobsluhe, mladším deťom pomáhajú zamestnanci materskej školy.

Organizácia a realizácia pobytu vonku
- Pobyt vonku sa realizuje každý deň. Výnimkou, kedy sa nemusí uskutočniť, sú nepriaznivé klimatické podmienky, silný nárazový vietor, silný mráz –10 °C a viac, dážď (nie mrholenie) alebo nadmerné znečistenie ovzdušia.

- Pobyt vonku obsahuje pohybové aktivity detí v rámci školského dvora alebo vychádzky. Uskutočňuje sa spravidla denne od 10.00 hod. do 11.30 hod. podľa poveternostných a klimatických podmienok.

- Počas pobytu vonku je učiteľka povinná zabezpečiť deťom plnohodnotnú, organizovanú činnosť. Neodmysliteľnými činnosťami počas pobytu vonku sú tvorivé aktivity s pieskom, pohybové hry s loptou a iné pohybové, športové a hudobno-pohybové hry, ako aj kreslenie kriedovým pastelom na betón a pod. Učiteľka venuje deťom zvýšenú pozornosť, dodržiava 

požiadavky bezpečnosti a ochrany ich zdravia v zmysle všeobecne záväzných právnych predpisov a pokynov riaditeľky materskej školy.

- Skôr ako sa pobyt detí uskutoční na školskom dvore, poverený zamestnanec skontroluje bezpečnosť areálu, podľa potreby odstráni z dosahu nebezpečné predmety, prípadne zabezpečí ich likvidáciu.

- Na vychádzke učiteľka dbá na bezpečnosť detí. Pri prechádzaní cez komunikáciu sa učiteľka dôsledne riadi zásadami ochrany zdravia a bezpečnosti detí. Dáva znamenie zdvihnutou rukou alebo používa terč na zastavenie premávky, vchádza na vozovku prvá a odchádza z nej posledná.

- Pri činnostiach, ktoré si vyžadujú zvýšený dozor, riaditeľka zabezpečí ďalšieho zamestnanca, ktorý pod vedením učiteľky dbá o bezpečnosť detí.

- V letnom období sa pobyt vonku na priamom slnečnom žiarení zvyčajne v čase od 11.00 hod. do 15.00 hod. obmedzuje na minimum. Deti musia mať zabezpečenú ochranu hlavy vhodným pokrývkou a pitný režim.

Organizácia pri popoludňajšom odpočinku
- Počas popoludňajšieho oddychu majú deti oblečené pyžamo. Učiteľka vedie deti primerane ich veku a schopnostiam k sebaobsluhe pri prezliekaní a k poriadku pri odkladaní osobných vecí.

- Učiteľka počas odpočinku od detí neodchádza, zabezpečuje pokojnú a príjemnú atmosféru, pravidelné vetranie miestnosti a individuálne pristupuje k deťom, ktoré nepociťujú potrebu spánku.

- Odpočinok sa realizuje v závislosti od potrieb detí s minimálnym trvaním 30 minút. So staršími deťmi, najmä 5 – 6-ročnými, je vhodné zvyšnú časť odpočinku venovať pokojnejším hrám a výchovno-vzdelávacím činnostiam, napríklad prezeraniu kníh, grafomotorickým cvičeniam, kresleniu alebo iným pokojným aktivitám podľa podmienok triedy.

- Odpočinok spravidla trvá od 1 do 1,5 hodín denne

- Za pravidelnú výmenu posteľnej bielizne zodpovedá určený prevádzkový zamestnanec, za výmenu pyžama zodpovedá zákonný zástupca dieťaťa.

Organizácia ostatných aktivít a krúžkovej činnosti
- Každá aktivita sa organizuje na základe plánu práce školy a informovaného súhlasu zákonného zástupcu, najviac na jeden deň, s prihliadnutím na bezpečnostné, hygienické a fyziologické potreby detí a so zabezpečením stravovania detí.

- Pred uskutočnením výletu alebo exkurzie pedagogický zamestnanec poverený riaditeľkou organizačne zabezpečí prípravu a priebeh týchto aktivít vrátane poučenia zúčastnených osôb a detí o bezpečnosti a ochrane zdravia. O poučení vyhotoví písomný záznam, ktorý potvrdia všetky dospelé zúčastnené osoby svojím podpisom.

- Na výlety a exkurzie s deťmi predškolského veku možno použiť aj hromadné dopravné prostriedky.

- Všetky aktivity sa uskutočňujú s informovaným súhlasom zákonného zástupcu. V prípade rozvedených zákonných zástupcov je pre materskú školu dostačujúce, ak získa súhlas od toho zákonného zástupcu, ktorému je dieťa súdom zverené do výlučnej osobnej starostlivosti, keďže v uvedených aktivitách nejde o podstatné otázky výchovy dieťaťa, a teda nie je nevyhnutný súhlas druhého zákonného zástupcu.

Organizácia krúžkovej činnosti

- Materská škola môže deťom ponúkať možnosť zapojiť sa do záujmových krúžkov a aktivít podľa aktuálnej ponuky školy. Realizácia krúžkovej činnosti prebieha spravidla v popoludňajších hodinách.

- Krúžkovú činnosť navštevuje dieťa na základe informovaného súhlasu zákonného zástupcu. Lektori jednotlivých krúžkov si preberajú deti na základe písomného súhlasu zákonného zástupcu a v plnej miere zodpovedajú za zdravie a bezpečnosť detí počas realizácie krúžkovej činnosti.

- Krúžková činnosť sa realizuje pod pedagogickým dozorom a podľa vypracovaného plánu činnosti.

- Fotografie alebo videozáznamy detí z aktivít a podujatí môžu byť zverejnené len s písomným súhlasom zákonného zástupcu dieťaťa.

- Logopedická starostlivosť sa nepovažuje za krúžkovú činnosť a môže sa realizovať aj v dopoludňajších hodinách.

Organizácia na schodoch

Vnútorné schodisko na prvé poschodie využívajú deti v priebehu dňa takým spôsobom, že pri hromadnom presune po schodisku si učitelka zoradí detí do jedného radu. Deti sa při chôdzi pridržajú zábradlia. Při schádzaní zostupuje učitelka posledná při chôdzi nahor tiež posledná.  

Konzultácie s pedagogickými zamestnancami

- Zákonní zástupcovia detí majú možnosť konzultácie s pedagogickými zamestnancami podľa dohody. Čas konzultácie si vopred vzájomne dohodnú. 

- Konzultácie sú spravidla ústne, avšak pokiaľ zákonný zástupca, prípadne pedagogický zamestnanec prejaví záujem, vyhotovia sa aj v písomnej forme. V písomnej forme sa vyhotovujú aj vtedy, ak pedagogický zamestnanec opakovane rieši rovnaký problém, na ktorý bol zákonný zástupca v predchádzajúcom čase upozornený. 

4. Povinné predprimárne vzdelávanie

Plniť povinné predprimárne vzdelávanie musí každé dieťa s trvalým pobytom v Slovenskej republike, ktoré do 31. augusta (vrátane), ktorý predchádza začiatku školského roka, od ktorého bude dieťa plniť povinnú školskú dochádzku v základnej škole:
· dovŕši päť rokov veku, tj. dieťa podľa § 28a ods. 1 školského zákona,

· dovŕši päť rokov veku a povinné predprimárne vzdelávanie plní osobitnou formou, tj. dieťa podľa § 23 školského zákona,

· dovŕši šesť rokov veku, ale nedosiahlo školskú spôsobilosť, tj. dieťa podľa § 28a ods. 3 školského zákona – toto dieťa bude pokračovať v plnení povinného predprimárneho vzdelávania ešte jeden školský rok, a to aj osobitnou formou podľa § 23 školského zákona,

· dovŕši päť rokov veku, ale zo zdravotných dôvodov je oslobodené od povinnosti dochádzať do materskej školy, lebo mu jeho zdravotný stav neumožňuje vzdelávať sa, tj. dieťa podľa § 28a ods. 5 školského zákona.

Ak zákonný zástupca dieťaťa alebo zástupca zariadenia požiada, aby bolo na povinné           predprimárne vzdelávanie v MŠ prijaté dieťa, ktoré nedovŕšilo piaty rok veku do 31.

augusta, je povinný k žiadosti predložiť súhlasné vyjadrenie príslušného zariadenia

poradenstva a prevencie a všeobecného lekára pre deti a dorast.

 Do materskej školy sa prijíma aj dieťa, ktoré dosiahlo vek 5 rokov do 31. augusta, predprimárne vzdelávanie sa stáva od začiatku školského roka preňho povinným, má          trvalý pobyt na území SR, no so zákonnými zástupcami žije mimo územia SR. Zákonní

zástupcovia sú povinní podať žiadosť o plnenie povinného predprimárneho vzdelávania

osobitným spôsobom, v škole mimo územia SR. Následne predložia potvrdenie o návšteve

školy, v ktorej sa dieťa vzdeláva v zahraničí. Riaditeľka materskej školy vydáva rozhodnutie

o prijatí dieťaťa na predprimárne vzdelávanie; o osobitnom spôsobe plnenia povinného

predprimárneho vzdelávania v zahraničí urobí len zápis v osobnom spise dieťaťa. Overenie osobnostného rozvoja dieťa prebieha v mesiaci marec a forma môže byť uskutočnená aj formou online.

4.1 Dieťa, pre ktoré je predprimárne vzdelávanie povinné

Povinné predprimárne vzdelávanie v materskej škole trvá jeden školský rok okrem prípadu   uvedeného v § 28a ods. 3 školského zákona.

Povinné predprimárne vzdelávanie plní dieťa v materskej škole vo verejnom školskom obvode, ak zákonný zástupca pre dieťa nevyberie inú materskú školu, do ktorej ho materská škola prijme alebo prijme prestupom, ak je dostatok kapacít. Len v materskej škole vo verejnom školskom obvode má takéto dieťa garantované prijatie, ak sa pre ňu zákonný zástupc
4.2 Dieťa pokračujúce v plnení povinného predprimárneho vzdelávania

Povinné predprimárne vzdelávanie v materskej škole trvá jeden školský rok. Ak dieťa po dovŕšení šiesteho roka veku nedosiahne školskú spôsobilosť, materská škola rozhodne o pokračovaní plnenia povinného predprimárneho vzdelávania na základe podkladov, ktoré sú potrebné k vydaniu rozhodnutia vo veci pokračovania plnenia povinného predprimárneho vzdelávania:

písomného súhlasu príslušného zariadenia poradenstva a prevencie, 

písomného súhlasu pediatra, 

informovaného súhlasu zákonného zástupcu.

 Ak dieťa ani po pokračovaní plnenia povinného predprimárneho vzdelávania v materskej škole nedosiahne školskú spôsobilosť, začne najneskôr 1. septembra, ktorý nasleduje po dni, v ktorom dieťa dovŕšilo siedmy rok veku, plniť povinnú školskú dochádzku v základnej škole.

4.3 Individuálne vzdelávanie dieťaťa, pre ktoré je predprimárne vzdelávanie povinné

Dieťa počas plnení povinného predprimárneho vzdelávania formou individuálneho vzdelávania neprestáva byť dieťaťom kmeňovej materskej školy. Podľa § 28b ods. 2 školského zákona, formou individuálneho vzdelávania môže povinné predprimárne vzdelávanie plniť dieťa, ktorého:
· zdravotný stav neumožňuje účasť na povinnom predprimárnom vzdelávaní v materskej škole (nejde ale o dieťa podľa § 28a ods. 5 školského zákona), 

· zákonný zástupca alebo zástupca zariadenia o to požiada materskú školu.                      Každé dieťa, ktorého zákonný zástupca písomne požiada o povolenie individuálneho vzdelávania musí:

· byť najskôr prijaté do kmeňovej materskej školy (ak do piateho roku veku nenavštevovalo materskú školu) alebo 

· už byť dieťaťom kmeňovej materskej školy (ak bolo do nej prijaté už pred tým, ako sa pre neho predprimárne vzdelávanie stane povinným).

Ak ide o dieťa, ktorého zdravotný stav mu neumožňuje plniť povinné predprimárne vzdelávanie v kmeňovej materskej škole a jeho zákonný zástupca požiada kmeňovú materskú školu, do ktorej je dieťa prijaté, o povolenie individuálneho vzdelávania, prílohou k žiadosti je písomný súhlas pediatra vydaný na základe vyjadrenia lekára so špecializáciou v inom špecializačnom odbore ako všeobecné lekárstvo alebo pediatria; ak účasť na vzdelávaní v škole neumožňuje duševné zdravie, prikladá sa aj odporúčanie zariadenia poradenstva a prevencie. Predprimárne vzdelávanie dieťaťa, ktorému bolo povolené individuálne vzdelávanie podľa § 28b ods. 2 písm. a) školského zákona, teda „zo zdravotných dôvodov“, bude zabezpečovať kmeňová materská škola v rozsahu najmenej dve hodiny týždenne. Učiteľ, ktorý zabezpečuje individuálne vzdelávanie dieťaťa podľa § 28b ods. 2 písm. a) školského zákona, na konci polroku príslušného školského roku predkladá riaditeľovi kmeňovej školy písomnú správu o individuálnom vzdelávaní dieťaťa.               

Ak pôjde o dieťa podľa § 28b ods. 2 písm. b) školského zákona, žiadosť zákonného zástupcu o povolenie individuálneho vzdelávania musí obsahovať: 

a) meno, priezvisko, dátum narodenia, rodné číslo a miesto trvalého pobytu dieťaťa, 

b) obdobie, na ktoré sa má individuálne vzdelávanie povoliť, 

c) dôvody na povolenie individuálneho vzdelávania, 

d) meno a priezvisko fyzickej osoby, ktorá bude uskutočňovať individuálne vzdelávanie dieťaťa, ktorému má byť povolené individuálne vzdelávanie, a doklady o splnení kvalifikačných predpokladov, ak sa individuálne vzdelávanie zabezpečuje v zariadení,

    názov sídlo a identifikačné číslo organizácie tohto zariadenia,

e) ďalšie skutočnosti, ktoré majú vplyv na individuálne vzdelávanie dieťaťa.

 Materská škola v spolupráci so zákonným zástupcom určí obsah individuálneho vzdelávania dieťaťa. Overenie osobnostného rozvoja dieťaťa uskutočňuje MŠ v priebehu mesiaca marec príslušného školského roka, v ktorom dieťa plní povinné predprimárne vzdelávanie.

Konkrétny termín určuje riaditeľka kmeňovej MŠ a zákonný zástupca zabezpečí účasť

dieťaťa.

4.4 Osobitný spôsob plnenia povinného predprimárneho vzdelávania

Formy osobitného spôsobu plnenia povinného predprimárneho vzdelávania podľa § 23 školského zákona sú:

 1. individuálne vzdelávanie, ktoré sa uskutočňuje bez pravidelnej účasti na vzdelávaní v škole,

2. vzdelávanie v školách mimo územia Slovenskej republiky, 

3. vzdelávanie v školách zriadených iným štátom na území Slovenskej republiky so súhlasom zastupiteľského úradu iného štátu, ak zastupiteľský úrad iného štátu oznámil ministerstvu školstva, že vydal súhlas na zriadenie školy, ktorá sa nezapisuje do registra škôl,

4. vzdelávanie v školách, v ktorých sa uskutočňuje výchova a vzdelávanie podľa medzinárodných programov na základe súhlasu ministerstva školstva, 

5. individuálne vzdelávanie v zahraničí, 

6. vzdelávanie v Európskych školách podľa Dohovoru, ktorým sa definuje štatút Európskych škôl (oznámenie Ministerstva zahraničných vecí Slovenskej republiky č. 597/2004 Z. z.). 

4.5 Individuálne vzdelávanie dieťaťa na žiadosť zákonného zástupcu

Ak ide o dieťa podľa § 28b ods. 2 písm. b) školského zákona (ktorého zákonný zástupca z vlastného rozhodnutia má záujem, aby dieťa plnilo povinné predprimárne vzdelávanie individuálnou formou), žiadosť zákonného zástupcu o povolenie individuálneho vzdelávania musí obsahovať:

a) meno, priezvisko, dátum narodenia, rodné číslo a miesto trvalého pobytu dieťaťa,

b) obdobie, na ktoré sa má individuálne vzdelávanie povoliť,

c) dôvod na povolenie individuálneho vzdelávania,

d) meno a priezvisko a písomný súhlas fyzickej osoby, ktorá bude uskutočňovať individuálne

vzdelávanie,

e) doklady o splnení kvalifikačných predpokladov zákonných zástupcov (najmenej úplné stredné všeobecné vzdelanie alebo úplné stredné odborné vzdelanie)

f) ďalšie skutočnosti, ktoré môžu mať vplyv na individuálne vzdelávanie.

Individuálne vzdelávanie podľa § 28b ods. 2 písm. b) školského zákona môže zabezpečovať

samotný zákonný zástupca dieťaťa alebo iná fyzická osoba.

Kmeňová materská škola, podľa § 28b ods. 8 školského zákona, v spolupráci so zákonným zástupcom určí obsah individuálneho vzdelávania dieťaťa bezodkladne po vydaní rozhodnutia o povolení individuálneho vzdelávania.

Zákonný zástupca, je povinný v čase a rozsahu určenom kmeňovou materskou školou zabezpečiť účasť dieťaťa na predprimárnom vzdelávaní v kmeňovej materskej škole v priebehu mesiaca február. Kmeňová materská škola, využijúc najvhodnejšie stratégie, pomôcky a nástroje v priebehu mesiaca február, v čase, ktorým môže byť niekoľko hodín, jeden aj viac dní, posúdi rozvoj vedomostí, zručností a kompetencií dieťaťa. Posúdenie rozvoja vedomostí, zručností a kompetencií dieťaťa sa uskutoční formou rešpektujúcou osobitosti predprimárneho vzdelávania, s elimináciou stresu a napätia; zákonný zástupca má právo byť prítomný pri tomto posúdení.

Úspech posúdenia rozvoja vedomostí, zručností a kompetencií dieťaťa závisí od spôsobu a intenzity komunikácie a spolupráce medzi materskou školou a rodinou dieťaťa do času určeného na posúdenie.

4.6 Zanedbávanie riadneho plnenia povinného predprimárneho vzdelávania

Ak zákonný zástupca nebude dbať o riadne plnenie povinného predprimárneho vzdelávania, riaditeľ materskej školy eviduje dochádzku a včas upozorní rodičov a neospravedlnené hodiny, dní. V prípade závažného zanedbania škola postupuje podnety na ÚPSVaR a príslušnú obec. Zanedbávanie riadneho plnenia povinného predprimárneho vzdelávania vecne príslušný úrad práce sociálnych vecí a rodiny bude následne posudzovať.

5. Podmienky na zaistenie bezpečnosti a ochrany zdravia detí a ich ochrany pred prejavmi rizikového správania, diskrimináciou alebo násilím
Za bezpečnosť a ochranu zdravia detí zodpovedajú pedagogickí zamestnanci materskej školy od prevzatia dieťaťa až po jeho odovzdanie zákonnému zástupcovi alebo ním splnomocnenej osobe.

V materskej škole sa uplatňuje nulová tolerancia voči diskriminácii a násiliu. Podporuje sa rovnosť, rešpekt, tolerancia a inkluzívne prostredie.
Pravidlá správania
Deti sú vedené k slušnej komunikácii, rešpektovaniu pravidiel a odmietaniu akýchkoľvek foriem ubližovania. Zakázané sú prejavy šikany, zosmiešňovania, ponižovania a vylučovanie z kolektívu.
Postup pri riešení diskriminácie a násilia
Každý zamestnanec je povinný bezodkladne zasiahnuť a situáciu riešiť. Incident sa zaznamená, preverí a prijmú sa opatrenia na ochranu dieťaťa. V prípade potreby sa informujú rodičia, vedenie zariadenia a príslušní odborníci (školský psychológ, sociálny pracovník a pod.).
Materská škola je pri výchove a vzdelávaní a pri činnostiach súvisiacich s výchovou a vzdelávaním povinná:

- prihliadať na základné fyziologické potreby detí,
- vytvárať podmienky na zdravý vývin detí a na predchádzanie prejavov rizikového správania detí,

- postupovať, ak pedagogický zamestnanec pri posúdení rozvoja vedomostí, zručností a kompetencií dieťaťa, ktorému bolo povolené individuálne vzdelávanie podľa § 28b ods. 2 písm. b) školského zákona, zistí dôvodné podozrenie na výskyt rizikového správania dieťaťa, oré môže ohroziť bezpečnosť a zdravie (t. j. že oznámi túto skutočnosť riaditeľovi školy, ktorý navrhne zákonnému zástupcovi vykonanie odbornej činnosti v zariadení poradenstva a prevencie; ak zákonný zástupca do troch mesiacov neinformuje školu o vykonaní odbornej činnosti v zariadení poradenstva a prevencie a že riaditeľ školy oznámi túto skutočnosť orgánu sociálnoprávnej ochrany detí a sociálnej kurately),

- postupovať, ak zákonný zástupca dieťaťa, ktoré sa v škole preukázane a opakovane dopúšťa prejavov rizikového správania ohrozujúcich bezpečnosť a zdravie ostatných detí alebo zamestnancov školy, neudelí informovaný súhlas na vykonanie odbornej činnosti podpornej úrovne tretieho stupňa alebo štvrtého stupňa v zariadení poradenstva a prevencie alebo škole nepreukáže vykonanie iného obdobného úkonu na riešenie týchto prejavov rizikového správania a nie je postačujúce vykonanie odborných činností podpornej úrovne prvého stupňa alebo druhého stupňa (t. j. že riaditeľ školy oznámi túto 11 skutočnosť príslušnému orgánu sociálnoprávnej ochrany detí a sociálnej kurately a príslušnému regionálnemu úradu; riaditeľ v oznámení sa uvádza opis opakovaných prejavov rizikového správania, vykonané odborné činnosti podpornej úrovne prvého stupňa a druhého stupňa, navrhnutá odborná činnosť a dôvod neudelenia informovaného súhlasu, ak je škole známy),

- realizovať „ranný filter “,

- zaisťovať bezpečnosť a ochranu zdravia detí s osobitným dôrazom na pobyt vonku a vychádzku,

- poskytovať nevyhnutné informácie na zaistenie bezpečnosti a ochrany zdravia detí,

- postupovať pri preberaní dieťaťa prejavujúceho známky ochorenia (§ 3 ods. 5 vyhlášky o materskej škole),

- postupovať v prípade, ak sa u dieťaťa v materskej škole počas dňa prejavia príznaky ochorenia (§ 3 ods. 5 vyhlášky o materskej škole),

- viesť evidenciu školských úrazov detí, ktoré sa stali počas výchovno-vzdelávacej činnosti a počas aktivít a činností organizovaných školou (vrátane vyhotovovania záznamu o školskom 

úraze v súlade s metodickým usmernením MŠ SR č. 4/2009-R z 11. februára 2009, ktoré je dostupné tu: https://www.minedu.sk/vnutorne-rezortne-predpisy-vydane-v- roku-2009/)

Podľa § 24 ods. 6 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov môže byť v MŠ umiestnené len dieťa, ktoré:
- je spôsobilé na pobyt v kolektíve,
- neprejavuje príznaky prenosného ochorenia,
- nemá nariadené karanténne opatrenie.
Ak dieťa počas dňa ochorie, učiteľka zabezpečí jeho izoláciu od ostatných detí a informuje zákonného zástupcu dieťaťa a v prípade jeho nedostupnosti aj splnomocnenú osobu.

Pedagogickí zamestnanci MŠ nie sú oprávnení podávať deťom lieky (antibiotiká, príp. lieky, ktorých nesprávne podanie by mohlo ohroziť život dieťaťa). Nie sú oprávnení podávať ani iné najrozmanitejšie probiotiká, lieky proti zápche, či iné výživové doplnky. MŠ doporučuje zákonným zástupcom nastaviť taký režim ich užívania/podávania, aby ich dieťaťu podával on sám pred príchodom do MŠ alebo po odchode z MŠ. 

Elektrické spotrebiče, vypínače, zásuvky a elektrická inštalácia musia byť zabezpečené proti možnosti použitia deťmi.
 V problematike bezpečnosti a ochrany zdravia pri vychádzkach, počas krúžkovej činnosti, pri činnostiach, ktoré sa vykonávajú ako súčasť výchovno-vzdelávacej činnosti materskej školy a ktoré si vyžadujú zvýšený dozor (plavecký výcvik, lyžiarsky výcvik, škola v prírode, výlety a exkurzie), pri preprave dopravnými prostriedkami a pri organizovaní školských akcií sa postupuje podľa aktuálnej vyhlášky, zákona.

5.1 Opatrenia v prípade úrazu dieťaťa

Učiteľka je povinná zapísať úraz, ku ktorému došlo počas výchovno-vzdelávacej činnosti a pri činnostiach organizovaných školou do evidencie školských úrazov.
V prípade úrazu, ktorý ohrozuje život dieťaťa, učiteľka požiada o privolanie rýchlej zdravotnej pomoci a zákonných zástupcov ktoroukoľvek zamestnankyňou a súčasne dáva dieťaťu prvú pomoc. Ak je potrebné ošetrenie v nemocnici, službukonajúca učiteľka

sprevádza dieťa až do príchodu zákonného zástupcu. Úraz zaznamená v zošite úrazov a lekársku správu odovzdá zákonnému zástupcovi dieťaťa.
V oblasti registrovaných a neregistrovaných školských úrazov materská škola postupuje podľa metodického usmernenia č. 4/2009-R z 11. februára 2009 k zavedeniu jednotného postupu škôl, školských zariadení a vysokých škôl pri vzniku registrovaného školského úrazu a pri evidencii nebezpečných udalostí, ktorou sa upresňuje postup zamestnancov MŠ pri vyšetrení, evidencii a registrácii školského úrazu a nebezpečnej udalosti.

Škola vedie knihu evidencie registrovaných a neregistrovaných školských úrazov. 
Evidencia obsahuje:

- meno a priezvisko dieťaťa, ktoré utrpelo úraz, 

- deň, hodinu, charakter úrazu, miesto, kde došlo k úrazu, stručný popis, ako k úrazu došlo, 

- svedkov úrazu, meno a priezvisko pedagogického zamestnanca, ktorý vykonával dozor v čase vzniku úrazu, dátum zapísania úrazu do evidencie, 

- počet vymeškaných dní z dôvodu úrazu, 

- zdravotnú poisťovňu postihnutého dieťaťa, 

- zariadenie, v ktorom bolo vykonané ošetrenie úrazu. 

Údaje z evidencie sa využívajú pri spisovaní záznamu o registrovanom školskom úraze a v prípade, ak sa následky úrazu prejavia neskôr. 

Záznam do knihy evidencie úrazov spisuje pedagogický zamestnanec, ktorý vykonával v čase úrazu nad dieťaťom dozor. Ak to nie je možné, záznam spíše triedny učiteľ alebo zamestnanec poverený riaditeľom školy. 

Záznam do knihy evidencie úrazov vykoná pedagogický zamestnanec v deň úrazu. Ak dieťa chýba menej ako štyri dni (teda 0–3 dni), tento úraz sa považuje za neregistrovaný školský úraz. Ak dieťa z dôvodu školského úrazu chýba viac ako 3 dni (4 dni a viac), považuje sa tento úraz za registrovaný školský úraz.  

Škola spisuje záznam o registrovanom školskom úraze najneskôr do štyroch dní po oznámení vzniku registrovaného školského úrazu. Záznam spisuje podľa vzoru pedagogický zamestnanec, ktorý vykonával v čase úrazu nad dieťaťom dozor. Ak to nie je možné, záznam spíše triedny učiteľ dieťaťa, a to najneskôr do 7. kalendárnych dní odo dňa vzniku úrazu. Záznam podpíše zákonný zástupca dieťaťa, učiteľka, ktorá záznam vyhotovila a riaditeľ školy.  Zamestnanec spisujúci záznam pozve k spísaniu záznamu zákonného zástupcu dieťaťa. 

Riaditeľ školy je povinný do 7. kalendárnych dní od vzniku každého školského úrazu zaevidovať ho prostredníctvom webovej aplikácie Úr (MŠVVaŠ SR) 1-01 sledujúcu štatistiku úrazovosti na školách. 

Záznam o registrovanom úraze dostanú: zákonný zástupca dieťaťa, škola, technik BOZP, poisťovňa, v ktorej má škola vybavené úrazové poistenie detí. 

Vo veci finančného odškodnenia školského úrazu od poisťovne ďalej koná riaditeľ školy v spolupráci so zákonným zástupcom dieťaťa.  

5.2 Opatrenia v prípade pedikulózy 

- Pedikulóza sa vyskytuje u všetkých vekových skupín, najmä u detí. Pôvodcom je voš detská. Šíri sa hlavne pri priamom styku, ale aj prostredníctvom predmetov (hrebeň, čiapka, šál, posteľná bielizeň). 

- Hlásenie ochorenia: rodič, ktorý zistí zavšivenie dieťaťa, ohlási túto skutočnosť učiteľke/ riaditeĺke MŠ. Hromadný výskyt hlási riaditeľka MŠ na odbor epidemiológie Regionálny úrad verejného zdravotníctva.

- Opatrenia: 

pri výskyte pedikulózy u dieťaťa je rodič povinný navštíviť detského ošetrujúceho lekára a po odvšivení dieťaťa odovzdať triednej učiteľke potvrdenie o jeho uzdravení, osobnú a posteľnú bielizeň dieťaťa je nutné vyprať pri vysokej teplote a vyžehliť, predmety prichádzajúce do priameho styku s vlasmi je potrebné ošetriť prípravkom na lezúci hmyz. 

Zákonný zástupca zabezpečí dieťaťu do skrinky podpísaný hrebeň.

5.3 Opatrenia proti šíreniu legálnych a nelegálnych drog

- primeranou formou informuje deti o existencii legálnych a nelegálnych drog a ich mimoriadne negatívnych účinkoch na zdravie človeka, 

- vedie deti k zdravému životnému spôsobu, rozlišovaniu zdravých a nezdravých návykov pre život a zdravie, 

- v prevencii využíva vhodnú a dostupnú literatúru a preventívne výukové programy zakomponované do plánov práce každej triedy, 

- poskytuje deťom dostatok podnetov a možností realizácie prostredníctvom rôznych aktivít, a tým ich vedie k plnohodnotnému životu, kde by legálne či nelegálne drogy nemali svoje miesto, 

- zabezpečuje v celom areáli školy prísny zákaz fajčenia (ak zamestnanci MŠ fajčia v súkromnom čase, zabezpečia, aby pach z cigariet nebol cítiť na ich rukách a oblečení v pracovnom čase.)

- dbá na to, aby sa do budovy nedostali žiadne nepovolané osoby, a tým zamedzuje možnosti zlých vonkajších vplyvov na deti, 

- v prípade podozrenia na šírenie legálnych a nelegálnych drog v prostredí materskej školy bezodkladne informuje kompetentných (riaditeľku školy a zástupkyňu MŠ), ktoré vykonajú okamžité opatrenia. 
5.4 Ochrana osobných údajov 

Osobné údaje a kontaktné údaje detí a ich zákonných zástupcov sa spracúvajú v súlade so zákonom NR SR č. 18/2018 Z. z. o ochrane osobných údajov a o zmene a doplnení niektorých zákonov, ako aj v súlade s internou bezpečnostnou dokumentáciou školy a nariadením GDPR. 

Telefonické kontakty zákonných zástupcov sa využívajú najmä v prípade ochorenia dieťaťa, potreby konzultácie pedagogického zamestnanca so zákonným zástupcom alebo v prípade nevyzdvihnutia dieťaťa do ukončenia prevádzky materskej školy. 

Všetky osobné údaje a informácie o deťoch a ich zákonných zástupcoch musia byť uchovávané mimo dosahu nepovolaných osôb a chránené pred zneužitím. 

Pri nástupe dieťaťa do materskej školy udeľuje zákonný zástupca informovaný súhlas so spracovaním osobných údajov dieťaťa a zároveň vyjadruje súhlas alebo nesúhlas so spracovaním fotografií a videozáznamov na účely prezentácie materskej školy. Súhlas je súčasťou osobného spisu dieťaťa.

6. Podmienky zaobchádzania s majetkom materskej školy  

Pri každom svojvoľnom poškodení alebo zničení majetku materskej školy je škola oprávnená požadovať úhradu od zákonného zástupcu dieťaťa, ktoré poškodenie spôsobilo. Uvedené sa vzťahuje aj na splnomocnenú osobu, ktorá prichádza do materskej školy pre dieťa.
Pokiaľ škoda vznikla nedostatočným dozorom učiteľky nad dieťaťom, náhrada škody sa od zákonných zástupcov dieťaťa nebude požadovať.
V priestoroch materskej školy je bez sprievodu zamestnanca materskej školy akýkoľvek pohyb cudzej osoby prísne zakázaný.

Vetranie miestností sa uskutočňuje len v prítomnosti zamestnanca materskej školy.
Pri odchode z triedy je učiteľka/upratovačka povinná prekontrolovať uzatvorenie okien, dverí. Popoludní, po skončení prevádzky v triede je učiteľka povinná odložiť didaktickú techniku na uzamykateľné miesto a skontrolovať uzatvorenie okien. Uzatvorenie okien pred odchodom je povinná kontrolovať aj upratovačka.
Jednotliví zamestnanci zodpovedajú za inventár v rozsahu uvedenom v dohode o hmotnej zodpovednosti, ktorá je so zamestnancom uzatvorená písomne. Ďalšie práva a povinnosti súvisiace s ochranou majetku si zamestnanci plnia v zmysle opisu pracovných činností.
Osobné veci si zamestnanci materskej školy odkladajú na určené miesto.
Upratovačky zodpovedajú za uzamknutie všetkých dverí, okien a brán a za vypnutie osvetlenia.

Do knihy návštev sa musí zapísať každý návštevník, okrem rodičov a rodinných príslušníkov detí, ktorí ich privedú a odvedú z MŠ.

Do kuchyne, školskej jedálne a práčovne je cudzím osobám vstup zakázaný. Výnimku tvoria osoby, ktoré prevedú opravy, údržbu, kontroly atď. a majú na to oprávnenie a spôsobilosť.

V objekte MŠ je každý návštevník povinný používať prezuvky, ktoré sú k dispozícii pri vchode do budovy.

V budove a na území materskej školy je zakázané fajčenie, požívanie alkoholických nápojov, omamných látok a prostriedkov a zakladanie ohňa.

Každý návštevník je povinný rešpektovať a dodržať vnútorný a prevádzkový poriadok a riadiť sa podľa pokynov riaditeľky, resp. tu pracujúcej osoby.

Každý návštevník je povinný chrániť spoločný majetok, zariadenie budovy, zdravie a bezpečnosť detí a zamestnancov, dodržať právne a hygienické predpisy a súkromné veci detí a zamestnancov materskej školy.

Otázkami, sťažnosťami, pripomienkami prípadne prosbami a požiadavkami je možné obrátiť sa na riaditeľku materskej školy. 

7. Štandardy dodržiavania zákazu segregácie vo výchove a vzdelávaní

Všeobecná časť

Pri dodržiavaní zákazu segregácie vo výchove a vzdelávaní škola a školské zariadenie postupuje podľa Štandardov dodržiavania zákazu segregácie vo výchove a vzdelávaní (ďalej len „Štandardy“), ktoré vydáva MŠVVaM SR a ich znenie je súčasťou dodatku školského poriadku.  
Štandardy sú základné pravidlá, princípy a postupy predchádzania a eliminácie segregácie vo výchove a vzdelávaní. Ich uplatňovanie prispieva k dodržiavaniu princípov výchovy a vzdelávania podľa školského zákona v školách a školských zariadeniach. Vychádzajú z ustanovení Dohovoru o právach dieťaťa: 
Článok 2 ods. 1: Zabezpečiť práva ustanovené týmto Dohovorom každému dieťaťu nachádzajúcemu sa pod ich jurisdikciou bez akejkoľvek diskriminácie podľa rasy, farby pleti, pohlavia, jazyka, náboženstva, politického alebo iného zmýšľania, národnostného, etnického alebo sociálneho pôvodu, majetku, telesnej alebo duševnej nespôsobilosti, rodu a iného postavenia dieťaťa alebo jeho rodičov alebo zákonných zástupcov. 
Článok 2 ods. 2: Urobiť potrebné opatrenia na to, aby bolo dieťa chránené pred všetkými formami diskriminácie alebo trestania, ktoré vyplývajú z postavenia, činnosti, vyjadrených názorov alebo presvedčenia jeho rodičov, zákonných zástupcov alebo členov rodiny.  
Článok 3 ods. 1: Záujem dieťaťa musí byť prvoradým hľadiskom pri akejkoľvek činnosti týkajúcej sa detí, nech už uskutočňovanej verejnými alebo súkromnými zariadeniami sociálnej starostlivosti, súdmi, správnymi alebo zákonodarnými orgánmi. 
Článok 29 ods. 1: Výchova a vzdelávanie dieťaťa má smerovať k: 
a) rozvoju osobnosti dieťaťa, jeho jedinečných daností a duševných a fyzických schopností v ich najvyššej možnej miere;  
b) rozvíjaniu úcty k ľudským právam a základným slobodám a k zásadám zakotveným v Charte 
Organizácie Spojených národov;  
c) rozvíjaniu úcty k rodičom, k vlastnej kultúrnej, jazykovej a hodnotovej identite a k hodnotám krajiny, v ktorej dieťa žije i k hodnotám krajiny svojho pôvodu a k iným kultúram  
d) príprave dieťaťa na zodpovedný život v slobodnej spoločnosti v duchu porozumenia, mieru, znášanlivosti, rovnosti pohlaví a priateľstva medzi všetkými národmi, etnickými, národnostnými a náboženskými skupinami a osobami domorodého pôvodu;  
e) rozvíjaniu úcty k prírodnému prostrediu.” 
Štandardy dodržiavania zákazu segregácie sú rozpracovaním a realizáciou praktickej časti Metodickej príručky desegregácie vo výchove a vzdelávaní.

Štandardy v prepojení na metodickú príručku napomáhajú naplneniu princípu „zákazu všetkých foriem diskriminácie a obzvlášť segregácie“, Segregáciu vo výchove a vzdelávaní definuje školský zákon nasledovne: „konanie alebo opomenutie konania, ktoré je v rozpore so zásadou rovnakého zaobchádzania podľa osobitného predpis a v dôsledku ktorého dochádza alebo by mohlo dôjsť  k priestorovému, organizačnému alebo sociálnemu vylúčeniu skupiny detí a žiakov alebo účastníkov výchovy a vzdelávania alebo k ich oddelenému vzdelávaniu okrem vzdelávania poskytovaného v súlade s medzinárodnou zmluvou, ktorou je Slovenská republika viazaná pri uplatňovaní práv národnostných menšín na výchovu a vzdelanie v jazyku príslušnej národnostnej menšiny a pri vytváraní podmienok  na vzdelávanie detí so zdravotným znevýhodnením alebo nadaním a žiakov so zdravotným znevýhodnením alebo s nadaním so zohľadnením ich vôle a záujmov a vôle a záujmov ich zákonných zástupcov, ak je účasť na takom vzdelávaní voliteľná a zodpovedá úprave podmienok výchovy  a vzdelávania podľa tohto zákona, osobitne pre výchovu a vzdelávanie na rovnakom stupni vzdelania.“ 
Štandardy dodržiavania zákazu segregácie vo výchove a vzdelávaní sa týkajú všetkých oblastí, ktoré upravuje školský poriadok podľa školského zákona (Zákon č. 245/2008 Z. z., § 153 ods. 1):  
· výkon práv a povinností žiakov a ich zákonných zástupcov v škole, pravidlá vzájomných vzťahov a vzťahov s pedagogickými zamestnancami a ďalšími zamestnancami školy, 
· prevádzka a vnútorný režim školy, 
· podmienky na zaistenie bezpečnosti a ochrany zdravia detí a žiakov a ich ochrany pred sociálnopatologickými javmi, diskrimináciou alebo násilím, 
· podmienky nakladania s majetkom, ktorý škola alebo školské zariadenie spravuje, ak tak rozhodne zriaďovateľ. 
Štandardy dodržiavania zákazu segregácie vo výchove a vzdelávaní definujeme ako Štandardy postojov a hodnôt a Štandardy vyplývajúce z definície segregácie vo výchove a vzdelávaní. 

Štandardy dodržiavania zákazu segregácie vo výchove a vzdelávaní
Štandardy postojov a hodnôt 
Základným predpokladom pre úspešné zavedenie štandardov, ktoré zabezpečia proces prevencie, či odstraňovania segregácie vo výchove a vzdelávaní je zásadný posun v oblasti postojového a hodnotového nastavenia, kultivácie verejného diskurzu a medziľudských vzťahov všetkých aktérov vzdelávania, ktorí prichádzajú na pôde škôl do kontaktu so žiakmi a poslucháčmi.  
Spoločnosť 21. storočia potrebuje občanov, ktorí majú také hodnoty, postoje, schopnosti, poznanie a kritické myslenie, aby mohli fungovať ako demokratickí a interkultúrne kompetentní občania. Postojové a hodnotové štandardy sú definované na základe kľúčových ukazovateľov (deskriptorov), ktoré boli vytvorené Radou Európy v dokumente Referenčný rámec kompetencií pre demokratickú kultúru. Deskriptory sú popisy a vysvetlenia týkajúce sa konkrétneho žiadúceho správania všetkých aktérov vo vzdelávaní:  
· Zaobchádzať so všetkými ľuďmi bez rozdielu s rešpektom,  
· Vyjadrovať úctu všetkým bez rozdielu a vnímať rozmanitosť ako príležitosť a prínos pre školu pri príprave a realizovaní aktivít výchovno-vzdelávacieho procesu.  
· Vyjadrovať druhým ľuďom uznanie ako rovnocenným ľudským bytostiam. 
· Rešpektovať ľudí rôzneho vierovyznania.  
· Rešpektovať ľudí, ktorí majú odlišné politické názory. 
· Prejavovať záujem spoznať presvedčenia, hodnoty, tradície a pohľady druhých ľudí na svet. 
· Dávať priestor druhým ľuďom na vyjadrenie sa.  
· Preukázať prebratie zodpovednosti za svoje skutky.  
· Ospravedlniť sa, pokiaľ niekomu ublížim. 
· Vyjadrovať vôľu a záujem spolupracovať a pracovať s druhými ľuďmi na presadzovaní spoločných záujmov. 
Štandardy vyplývajúce z definície segregácie vo výchove a vzdelávaní: 
· Škola a školské zariadenie pri uplatňovaní Štandardov dodržiavania zákazu segregácie vypracuje Plán uplatňovania Štandardov dodržiavania zákazu segregácie vo výchove a vzdelávaní a využíva Metodickú príručku desegregácie vo výchove a vzdelávaní vydanú Ministerstvom školstva, vedy, výskumu a športu SR. 
a) Štandardy priestorovej desegregácie: 
· Do všetkých priestorov školy alebo školského zariadenia, určených pre žiakov alebo poslucháčov, je umožnený rovný (nediskriminačný) prístup všetkým žiakom a poslucháčom. Škola alebo školské zariadenie nemá priestory a budovy vyhradené pre jednotlivé skupiny žiakov vytvorené za účelom ich vylučovania alebo neprípustného oddeľovania na základe ktoréhokoľvek chráneného dôvodu uvedeného v antidiskriminačnom zákone
.  
· Škola alebo školské zariadenie v rámci výchovno-vzdelávacieho procesu využíva priestory, ktoré spĺňajú normy stanovené regionálnymi úradmi verejného zdravotníctva, pričom výchovno-vzdelávací proces žiadnej zo skupín neprebieha v priestoroch, ktorých kvalita je výrazne rozdielna oproti iným priestorom.  
· Ak má škola alebo školské zariadenie v jednotlivých vekových kohortách zastúpenie žiakov rôzneho etnického, národného alebo sociálneho pôvodu, farby pleti alebo iného chráneného dôvodu podľa antidiskriminačného zákona, má vytvorené triedy, v ktorých je vyvážené zastúpenie žiakov alebo poslucháčov týchto skupín. 
b) Štandardy organizačnej desegregácie: 
· Škola alebo školské zariadenie má nastavenú organizáciu školského vyučovania a denný program tak, aby nedochádzalo k vylučovaniu a neprípustnému oddeľovaniu niektorej skupiny  žiakov a poslucháčov. 
· Všetky skupiny žiakov školy a školského zariadenia majú stanovené rovnaké vzdelávacie štandardy, na základe ktorých pedagogickí zamestnanci, odborní zamestnanci a ďalší zamestnanci vytvárajú učebné osnovy školského vzdelávacieho programu. Úpravy je možné realizovať len u žiakov, ktorým to určuje individuálny vzdelávací program, individuálny učebný plán alebo poskytnuté podporné opatrenia. 
· Všetky skupiny žiakov a poslucháčov majú umožnený rovný prístup k materiálno-technickému vybaveniu, učebným materiálom a iným vzdelávacím pomôckam výchovno-vzdelávacieho procesu prislúchajúcemu danému ročníku alebo stupňu vzdelávania. 
· Škola alebo školské zariadenie je povinné využiť všetky dostupné prostriedky, nástroje a metódy, aby umožnila prístup ku vzdelávaniu v maximálnej miere všetkým skupinám žiakov aj v prípade krízových udalostí v škole. Po ukončení krízovej udalosti je škola povinná 
· realizovať príslušné podporné opatrenia na kompenzáciu prípadných výpadkov vo výchove a vzdelávaní, ktoré nemohli byť v maximálnej miere riešené počas krízovej situácie. 
c) Štandardy sociálnej desegregácie 
· Škola alebo školské zariadenie využíva potrebné a dostupné inkluzívne podporné opatrenia na podporu sociálneho začlenenia žiakov a poslucháčov a vytváranie pozitívnej podporujúcej sociálnej klímy v škole a školskom zariadení, ktorá prispieva k destigmatizácii a odstraňovaniu stereotypov a predsudkov. 
· Škola alebo školské zariadenie organizuje a podporuje programy neformálneho vzdelávania a mimoškolské aktivity smerujúce k vytvoreniu priaznivej sociálnej klímy a interkultúrneho porozumenia v rámci školy alebo školského zariadenia, medzi žiakmi ako aj rodičmi. 
· Škola alebo školské zariadenie prijíma, vzdeláva a vychováva všetky skupiny žiakov a poslucháčov podľa platných právnych predpisov bez vylučovania a neprípustného oddeľovania na základe akéhokoľvek chráneného dôvodu uvedeného v antidiskriminačnom zákone.  
· V škole alebo školskom zariadení neexistujú procesy, postupy a usporiadania (ani na úrovni tried), ktoré vylučujú alebo neprípustne oddeľujú skupiny žiakov alebo poslucháčov na základe akéhokoľvek chráneného dôvodu uvedeného v antidiskriminačnom zákone. 
· Škola alebo školské zariadenie umožňuje všetkým skupinám žiakov a poslucháčov, aby sa pre napĺňanie a rozvoj svojho potenciálu zapájali do aktivít a súťaží, ktoré sama organizuje, alebo sú škole a školskému zariadeniu sprostredkované, a aktívne ich k tomu motivuje a podporuje. 
· Škola alebo školské zariadenie pri hodnotení žiakov alebo poslucháčov nekoná diskriminačne len na základe ich príslušnosti k niektorej sociálnej alebo etnickej skupine alebo iného chráneného dôvodu podľa antidiskriminačného zákona. 
8.Plán uplatňovania štandardov dodržiavania zákazu segregácie

I. Identifikácia a analýza aktuálneho stavu
Plán uplatňovania štandardov dodržiavania zákazu segregácie v materskej škole predstavuje nástroj na vytváranie a postupné zavádzanie aktivít, stratégií a krokov, ktoré prispievajú k zlepšeniu prostredia materskej školy a podporujú rozvoj všetkých detí. Dokument je prostriedkom na dosahovanie integrácie a inkluzívneho vzdelávania, ktoré prináša úžitok 

deťom, pedagógom, rodičom aj celej spoločnosti. Ide o otvorený materiál reagujúci na aktuálne legislatívne rámce, zohľadňujúci rôznorodosť a individuálne potreby detí a 

vychádzajúci zo skúseností pedagogickej praxe. Zároveň predstavuje nástroj transformácie tradičného modelu školy na modernú, inkluzívnu inštitúciu. Plán obsahuje procesy plánovania, realizácie, monitorovania a vyhodnocovania, ktoré smerujú k zvyšovaniu kvality, atraktivity a úspešnosti materskej školy, pričom sa kladie dôraz na rovnaké príležitosti pre všetky deti.
Dobré príklady uplatňovania štandardov: 
· V triedach sú deti z rôzneho sociálneho, kultúrneho aj jazykového prostredia bez rozdeľovania podľa týchto znakov. 

· Výchovno-vzdelávacie aktivity sú zamerané na rozvoj spolupráce, empatie a rešpektu. 

· Pedagogický personál využíva individualizovaný prístup v rámci denného režimu. 

· V triedach sa realizujú aktivity zamerané na rozvoj empatie a rešpektu k odlišnostiam. 

Identifikované nedostatky:

· Chýbajú systematické prístupy k práci s deťmi zo sociálne znevýhodneného prostredia  

· Slabá spolupráca s niektorými rodičmi, nedostatočná komunikácia a nízka účasť na školských aktivitách. 

· Nedostatočná jazyková podpora pre deti, ktoré nemajú materinský jazyk slovenský. 

Príčiny:

· Nedostatok metodickej podpory na prácu s diverzitou v predprimárnom vzdelávaní. 

· Nedostatok metodickej podpory a školení zameraných na desegregáciu. 

· Obmedzené možnosti profesijného rozvoja zamestnancov v téme inklúzie. 

· Chýbajúce personálne kapacity (napr. školský psychológ, sociálny pedagóg). 

Ciele a vízia plánu

Vízia: 

· Materská škola ako inkluzívne a podnetné prostredie, kde každé dieťa má rovnaký prístup k podpore, rozvoju a prijatiu. 

· Inkluzívna škola, kde sa každý žiak bez ohľadu na pôvod, jazyk alebo sociálne zázemie cíti akceptovaný a má rovnaké šance na úspech. 

Výzva: 

· Zabezpečiť rovnaké podmienky pre všetky deti, aj pri narastajúcej rozmanitosti skupín (sociálna, jazyková, kultúrna). 

· Zvýšenie kvality vzdelávania v prostredí, kde sa vyskytuje vysoká miera sociálnej a kultúrnej diverzity. 

Ciele krátkodobé:

· Zvýšiť povedomie o desegregácii medzi zamestnancami. 

· Poskytnúť školenia pre zamestnancov v oblasti rozmanitosti a desegregácie. 

· Zaviesť inkluzívne pedagogické prístupy do každodennej praxe. 

Ciele dlhodobé:

· Vytvoriť školskú kultúru založenú na rovnosti a rešpekte k rozmanitosti. 

· Zabezpečiť trvalo zmiešané triedy bez rizika segregácie. 

· Posilniť spoluprácu s rodičmi a externými odborníkmi

· Podpora rovnosti v predprimárnom vzdelávaní a odbúranie akýchkoľvek foriem diskriminácie či segregácie

· Zabezpečiť, aby zloženie tried bolo zmiešané, nie formované podľa pôvodu či znevýhodnenia

· Posilnenie tímovej spolupráce medzi učiteľmi o odbornými zamestnancami

Kroky na zlepšenie aktuálnej situácie

	Oblasť
	Opatrenie
	Popis aktivít
	Zodpovednosť
	Termín

	Organizácia tried
	Rovnomerné rozdelenie detí
	Rovnomerné rozdelenie detí podľa jazykového zamerania a veku, nie podľa sociálneho pôvodu
	Riaditeľka MŠ

učiteľky
	priebežne

	Výchovno-vzdelávacia činnosť
	Spoločné aktivity tried
	Organizovanie spoločných podujatí kde sa stretávajú všetky triedy

	učiteľky
	Počas školského roka

	Prevencia segregácie
	Dodržiavania rovnakého prístupu
	Zabezpečiť, aby všetky deti mali rovnaké možnosti pri hrách, projektoch 

a edukačných činnostiach

	učiteľky
	Priebežne



	Spolupráca s rodičmi
	Informovanie rodičov
	Rodičovské združenia a individuálne konzultácie na podporu inkluzívneho prístupu

	Riaditeľka MŠ


	Minimum 2xkrát ročne

	Profesijný rozvoj
	Vzdelávanie pedagógov
	Účasť na školeniach a seminároch v oblasti rovnakého prístupu k vzdelávaniu
	Riaditeľka MŠ

učiteľky
	Podľa ponuky


Podpora a spolupráca

· NIVAM – metodická podpora a školenia
· Centrá pedagogicko-psychologického poradenstva prevencie
· Komunita a miestne organizácie – účasť na kultúrnych a spoločenských podujatiach, ktoré podporujú inklúziu a rozvoj detí
· Mesto Dunajská Streda- zriaďovateľ, ktorý poskytuje odbornú, organizačnú a materiálnu podporu
Zásady desegregácie - Materská škola vychádza z rešpektovania toho, že všetci ľudia sú slobodní a rovní v dôstojnosti i v právach a všetkým, s ktorými prichádza do kontaktu jedná tak, aby mu boli zaručené základné práva a slobody (bez ohľadu na pohlavie, rasu, farbu pleti, jazyk, vieru a náboženstvo, politické, či iné zmýšľanie, národný alebo sociálny pôvod, príslušnosť k národnosti alebo etnickej skupine, majetok, rod alebo iné postavenie).

Taktiež venujeme maximálnu pozornosť predchádzaniu diskriminácie a segregácie v našej materskej škole. 

9.Záverečné ustanovenie

Školský poriadok je platný a účinný dňom jeho vydania riaditeľkou školy.
Školský poriadok je zverejnený na verejne prístupnom mieste v škole.
Školský poriadok je záväzný pre všetkých zamestnancov materskej školy a ich zákonných zástupcov. Uvedený okruh osôb je povinný sa ním riadiť. V prípade porušenia školského poriadku bude podľa miery závažnosti vyvodená zodpovednosť s možnosťou prijatia sankcií, na ktorých udelenie bude dotknutá osoba vopred upozornená.
O vydaní a obsahu školského poriadku riaditeľka materskej školy informuje zákonných zástupcov detí. Príloha č.1 - podpisový hárok oboznámenie zákonných zástupcov so školským poriadkom ( v riaditeľni)
Tento školský poriadok možno meniť len prostredníctvom príslušných dodatkov, ktoré sú číslované v chronologickom poradí podľa vydania a pred ich vydaním sú prerokované v rade školy a pedagogickej rade.
Neoddeliteľnou súčasťou školského poriadku sú prílohy:
Príloha č. 2: Podpisový hárok – oboznámenie sa zamestnancov MŠ so školským poriadkom

 (v riaditeľni)

Derogačná klauzula: 

Tento školský poriadok nadobúda účinnost dňom 01.09.2026.

Vydaním tohto Školského poriadku materskej školy sa ruší Školský poriadok materskej školy vydaný dňa 01.09.2024 vrátane všetkých jeho dodatkov.

Zoznam všeobecne záväzných právnych predpisov, iných predpisov a ďalších zdrojov, ktoré boli použité pri vypracovaní školského poriadku
Zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov
Zákon č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov

Zákon č.  321/2025 Z. z. o školskej správe a o zmene a doplnení niektorých zákonov v znení neskorších predpisov

Zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov
Dohovorom o právach dieťaťa, Deklaráciou práv dieťaťa.

Vyhláška Ministerstva školstva, vedy výskumu a športu SR č.  541/2021 Z. Z. z. o materskej škole.  

Všeobecne záväzné nariadenie Mesta Dunajská Sterda o výške príspevku za pobyt dieťaťa v materskej škole, výške príspevku na čiastočnú úhradu nákladov na činnosť školskej jedálne

Manuál Predprimárne vzdelávanie, účinné od 01.01.2026

Vypracovanie školského poriadku v materskej škole, účinného od 01.01.2026
Najčastejšie otázky súvisiace s povinným predprimárnym vzdelávaním s účinnosťou od 01.01.2026 

Vydaním tohto školského poriadku sa ruší prechádzajúci školský poriadok platný odo dňa 01.11.2024 to vrátane všetkých jeho dodatkov.
Školský poriadok bol prerokovaný v pedagogickej rade dňa: 25.05.2026
Školský poriadok bol prerokovaný v školskej rade dňa: 08.06.2026

Školský poriadok bol prerokovaný s rodičmi na schôdzi RZ dňa:

Vypracovala:                                                                     ……………………………….. 

                                                                                                        Mgr. Kissová Ildikó

                                                                                                 riaditeľka MŠ
V Dunajskej Strede, dňa ..........................                                             







